সম্পাদকের রোযনামচা - কাশ্মীরসংখ্যা | মাসিক আল-কলম-পুষ্প\nএকটু সতর্ক হওয়া কি যায় না!\nশব্দের সঠিক উচ্চারণটাও যদি আমাদের দ্বারা না হয়, তাহলে কিসের তালিবে ইলম! সেদিন সঙ্গত-অসঙ্গত বিভিন্ন কারণে মনটা এমনিতেই বিক্ষিপ্ত অবস্থায় ছিলো। অসুস্থতাও ছিলো। এর মধ্যে চারজন ‘মাওলানা তালিবে ইলম’ এলেন মাদরাসায়। দু’জন মাদরাসা দেখার জন্য, দু’জন অভিভাবক পরিচয়ে।\nএ পর্যন্ত ঠিক ছিলো। আমাকে মসজিদে দেখতে পেয়ে তাদের ইচ্ছে হলো, দেখা করবেন। যদিও আমি প্রস্তুত ছিলাম না। তবু ঠিক আছে। দেখা করলেন, বিক্ষিপ্ত মন নিয়েই কুশল জিজ্ঞাসা করলাম। আসার উদ্দেশ্য সম্পর্কে জিজ্ঞাসার জবাবে, ঐ দু’জন জানালেন, ‘খালতো বাইয়ের সঙ্গে ...!’\nকী করবো, আমারও মাজবূরি। এধরণের কথা শুনলে শরীর রি রি করে ওঠে। এত বড় মানুষ, এত নীচু স্তরের উচ্চারণ! সম্ভবত আর কোথাও তাদেরও সমস্যা হয় না। আমার সমস্যা হয়, বড় ধরনের সমস্যাই হয়। এজন্য সাধারণত আমি মানুষের সঙ্গ এড়িয়ে চলি। কিন্তু গায়ে পড়ে এসে কষ্ট দিয়ে যায়, এর কী করা! একজন ‘রিকশাওয়ালা’ যখন এভাবে বলেন, কষ্ট হয় না। কিন্তু তালিবে ইলম! মাওলানা তালিবে ইলম!!\nএকটু সতর্ক হওয়া কি যায় না! ভাষার শুদ্ধতা ও উচ্চারণের বিশুদ্ধতা খুব কি কঠিন কাজ! অথচ এর সুফল কত সুদূর বিস্তৃত! সেদিন উচ্চস্তরের আধুনিক শিক্ষিত একদম্পতি এসেছিলেন। মাক্তাবের শিশুদের দেখে উচ্ছ্বাস প্রকাশ করলেন এভাবে, ‘ছোট ছোট বাচ্চা, কী সুন্দর শুদ্ধ ভাষায় কথা ‘বলতেছে’, কল্পনাই করা যায় না।’ অর্থাৎ নিজেরা না পারলেও, অন্যের মুখে শুদ্ধভাষা, শুদ্ধ উচ্চারণ সবাইকে মুগ্ধ করে! বুকে হাত দিয়ে বলুন তো, এটা কি ‘সুন্নতে নববী’ এর মধ্যে পড়ে না!\n১- ১২ -৪০ হি.\n‘আমার মা’ লেখাটির একটি বাক্য সম্পর্কে আলোচনা। প্রথমে লিখেছিলাম এভাবে, ‘দুধের ফোয়ারা এবং অশ্রুর ফোয়ারা একসঙ্গে প্রবাহিত হতো’। মনে হলো, দু’টি ‘হত’ এর পাশাপাশি তাকরার ও পুনরুক্তিতে তানাফুর বা শ্রুতিকটুতা রয়েছে। তাই পরিবর্তন করে লিখলাম, ‘দুধের ফোয়ারা ও অশ্রুর ফোয়ারা, দুটোরই প্রবাহ একসঙ্গে হতো।’ এখানে দু’টি ‘হ’ পাশাপাশি নেই, কাছাকাছি আছে। মাঝখানে ‘একসঙ্গে’ এর আড়াল থাকার কারণে সামান্য তানাফুরও আর নেই।\nআবার মনে হলো, ফোয়ারা এর তাকরারে যদিও তানাফুর নেই, তবে বুকের দুধ ও চোখের অশ্রু, দু’টোর যেহেতু নিজস্ব ভিন্ন আবেদন রয়েছে সেহেতু দু’টোর সঙ্গে ভিন্ন ভিন্ন শব্দ হওয়াই সঙ্গত। এ চিন্তা থেকে প্রথমে ফোয়ারা-এর পরিবর্তে ‘ঝরণা’ শব্দটি লিখেছি। কোনটির সঙ্গে ঝরণা এবং কোনটির সঙ্গে ফোয়ারা হওয়া সঙ্গত সে সম্পর্কে অনেক ভাবনা চিন্তার পর বর্তমান সিদ্ধান্তে উপনীত হয়েছি।\nআরেকটা কথা, এখানে আলোচনার সময় ‘বুকের দুধ ও চোখের অশ্রু’ যখন লিখছি তখন হঠাৎ করেই মনে হলো, মূল বাক্যেও বুক ও চোখ যুক্ত হওয়া দরকার। তাতে বক্তব্যের আবেদনটি আরো জোরালো হয়।\nএবার বাক্যটির সম্পাদনাপূর্ব রূপ এবং সম্পাদনাপরবর্তী রূপ পাশাপাশি দেখুন\n(ক) দুধের শিশুকে কোলে নিয়ে নানী যখন... তখন দুধের ফোয়ারা এবং অশ্রুর ফোয়ারা একসঙ্গে প্রবাহিত হতো নীরবে নিঃশব্দে।\n(খ) ...তখন বুকে দুধের ঝরণা এবং চোখে অশ্রুর ফোয়ারা দুটোরই প্রবাহ একসঙ্গে হতো, নীরবে নিঃশব্দে।\nপুরো বক্তব্যের সঙ্গে একমত হওয়া জরুরি নয়। আমি শুধুবোঝাতে চাচ্ছি, সম্পাদনার জন্য কী পরিমাণ সময়, চিন্তা ও শ্রম ব্যয় করা কর্তব্য যদি...।\nতৃতীয় সম্পাদনার সময়, নীরবে, নিঃশব্দে-এর সঙ্গে\nহৃদয়ের গভীরে সুখ ও যন্ত্রণা মাখামাখি হয়ে\nএ অংশটি যুক্ত হয়েছে। এখন বক্তব্যটি কতটা পূর্ণতা লাভ করেছে!\nএখন আবার মনে হচ্ছে, সুখের মধ্যে কিছুটা হলেও স্থুলতা রয়েছে, পক্ষান্তরে যন্ত্রণার মধ্যে রয়েছে কিছু তীব্রতা, অথচ এখানে কোমলতা হলো কাক্সিক্ষত। ‘আনন্দ’-এর মধ্যে স্থুলতা ও শরীরবৃত্তির পরিবর্তে রয়েছে হৃদয়বৃত্তির ছোঁয়া। অন্যদিকে ‘বেদনা’-এর মধ্যে রয়েছে তীব্রতার পরিবর্তে কোমলতা ও গ্ধতা। শেষ সম্পাদনার সময় তাই শব্দদু’টির পরিবর্তন করা হয়েছে।\n৪- ১২- ৪০ হি.\nপুরো পত্রিকার মধ্যে সম্পাদনার যে দীর্ঘ ও পর্যায়ক্রমিক কাটাচেরা ও পরিমার্জন এবং পরিচর্যা ও সম্পাদনা সম্পন্ন হয়, এমনকি সম্পাদকের রোযনামচা লেখার সময় তাতেও যে পুনঃপৌনিক সম্পাদনা হয়, যদি সেগুলো সংরক্ষণ ও লিপিবদ্ধ করা সম্ভব হতো তাহলে সম্পাদনা-সাহিত্য নামে অত্যন্ত মূল্যবান এক বিশাল সম্ভার গড়ে উঠতো, যা নবীন লেখকদের জন্য হতে পারতো ...! ভিতরে সম্ভাবনা আছে এমন কেউ আমার কাছে আসবে, পাশে বসে পর্যবেক্ষণ করবে, তারপর সংরক্ষণ করবে, এটা ছিলো আমার কামনা, কিন্তু তা আর হলো কোথায়! অথচ লেখার জীবনের মত আমার সম্পাদনার জীবনও কয়েক দশকের বিস্তার ধারণ করে!\nআত্মপ্রশংসার মত শোনায়, তবে আকাশ সাক্ষী, এটা আত্মপ্রশংসা নয়, হৃদয়ের যন্ত্রণার প্রকাশ; আমার সুদীর্ঘ জীবনের সম্পাদনা-গুলো সংরক্ষণ করেও বহু নবীন গড়ে উঠতে পারতো শক্তিমান লেখকরূপে। কবে কোন্ দেশের কোন্ ভালো মানুষটি যেন বলে গিয়েছেন, ‘আয় ব্যসা আারযূ কে খাক... ‘কত আকাক্ষাই তো মাটির সঙ্গে মিশে গেলো!’\n৫ -১২- ৪০ হি.\nআমার লেখায় ‘বিনোদন ও সাধনার ভিন্ন জগত’ সম্পর্কে একটি লেখা তৈরী করার ইচ্ছে মনের মধ্যে ঝিলমিল করছে বেশ কিছু দিন থেকে। বিষয়টি সম্পন্ন হলে তাও হতে পারে লেখার জগতে নতুন অভিজ্ঞতার মূল্যবান কিছু উপাদান। নিজে লেখার সময় করে ওঠা তো কঠিন। কারো সঙ্গে যদি মুযাকারা করা সম্ভব হতো, আর সে আমার তত্ত্বাবধানে পুরো লেখাটা সাজিয়ে নিতো তাহলেও বড় একটা কাজ হতে পারতো। কিন্তু আমার কাছে এত মানুষ যে, ভিড়ের মধ্যে সেই ‘মানুষটি’ আর খুঁজে পাই না। খুব সস্তাভাবে কেউ কেউ অবশ্য বলে, ‘আমি হতে চাই আপনার সেই দশজন তরুণের একজন’।\nহতে তো চায়, তবে স্বপ্নে সুখযাত্রার মধ্য দিয়ে, বাস্তবের কঠিন সাধনার পথ ধরে নয়। কাকে বলে সাধনা (যে কোন বিষয়েই হোক) কাকে বলে আত্মনিবেদন ও ফানাইয়্যাত, তার নযীর তো আর কম নেই, দূর অতীতে এবং নিকট সময়ে, এমনকি বর্তমানেও। কিন্তু কোথায় আমার জীবনে দুর্গম পথের সেই সাহসী অভিযাত্রী!\n৭ -১২ -৪০ হি\n‘যেন শরীরের উত্তাপ দিয়ে মায়ের অন্তরে নিজের হৃদয়ের উত্তাপ-উষ্ণতাটুকু ঢেলে দেয়ার চেষ্টা’।\nপ্রথমে ছিলো, ‘যেন ... চেষ্টা করতেন।’\nসাধারণভাবে জুমলা ইসমিয়্যার আবেদন বেশী জোরালো হয় এবং হৃদয়ে তা বেশী রেখাপাত করে।\nর জুমলা ফি’লিয়্যা ক্ষেত্রবিশেষে বক্তব্যের গতি ও প্রবাহকে বিক্ষিপ্ত ও ব্যাহত করে।\nউপরের বাক্যটি দু’ভাবে পড়ে দেখলেই বিষয়টি স্পষ্ট হবে। আমাদের সাধারণপ্রবণতা হলো জুমলা ফি’লিয়্যা-এর দিকে। তাই আমিও যখন লিখি, প্রথমে সাধারণত ফি‘লিয়্যাই আসতে থাকে। পরে সম্পাদনার সময় যতটা সম্ভব সংশোধনের চেষ্টা করি। আমার ইচ্ছে আছে, কোন উপলক্ষে এধরনের কিছু ইসমিয়্যা ও ফি’লিয়্যা পাশাপাশি একত্র পরিবেশন করে বিষয়টির বিশদ আলোচনা তুলে ধরা।\n১৬ -১২ -৪০ হি.\n‘বুকে দুধের ঝরণা এবং চোখে অশ্রুর ফোয়ারা, দু’টোরই প্রবাহ একসঙ্গে হতো, নীরবে নিঃসব্দে; হৃদয়ের গভীরে আনন্দ ও বেদনা মাখামাখি হয়ে।’\nকয়েকদিন আগে এ বিষয়ে আলোচনা হয়েছে একটি আঙ্গিকে, আজ আলোচনা করছি অন্য একটি আঙ্গিকে\nবাক্যটা বেশ বড়, তবে এখানে পর্ববিভক্তিটি এত সঙ্গত এবং গদ্যের যে নিজস্ব সুরছন্দ তা এমনই গতিময় যে, আবৃত্তি কোথাও একটুও ব্যহত হয় না। হৃদয়ের অনুভব অনুভূতি বাক্যের বক্তব্যের সঙ্গে একেবারে যেন একাকার হয়ে যায়। প্রথমে দেখি পর্ববিভক্তির বিষয়টি\nপ্রথম দু’টি পর্ব একই সমতায় বিভক্ত\nবুকে দুধের ঝরণা/চোখে অশ্রুর ফোয়ারা\nতারপর লম্বা সরল একটি রেখা, /দু’টোরই প্রবাহ একসঙ্গে হতো;\nতারপর ছোট ছোট শসে উচ্চারিত ছোট্ট দু’টি শব্দ\nতারপর দীর্ঘ শসের একটি অংশ, যেখানে বক্তব্যের পূর্ণ আবেদনটি যেন মূর্ত হয়েছে। আবার পড়ি\nবুকে দুধের ঝরণা/(এবং) চোখে অশ্রুর ফোয়ারা/ দু’টোরই প্রবাহ একসঙ্গে হতো/ নীরবে, নিঃসব্দে/হৃদয়ের গভীরে আনন্দ ও বেদনা মাখামাখি হয়ে। বয়স থেকে মৃত্যু পর্যন্তই তো দেখেছি’ অপেক্ষাকৃত সহজ ও সাবলীল হয়নি!\nখুবই সামান্য একটা অস্পষ্টতা অবশ্য রয়ে গিয়েছে যে, কার মৃত্যু পর্যন্ত? যদিও বুঝতে বিলম্ব হয় না যে, যাকে দেখা হচ্ছে, তার মৃত্যু পর্যন্ত। বাক্যটি এমনও হতে পারে, ‘বুঝের বয়স থেকে শেষ পর্যন্তই তো দেখেছি’।\n১৯ -১২ -৪০ হি.\n... পৃষ্ঠায় ... কলামে .... অংশে দেখুন ‘যখন বুঝ হয়েছে তখন থেকে মৃত্যু পর্যন্তই তো দেখেছি’ এটি ছিলো একটি অন্তবর্তী বাক্য, আরবীতে যাকে বলে জুমলা মু’তারিযা; সবভাষাতেই এর ব্যবহার ও প্রচলন রয়েছে।\nএখানে দু’টি ত্রুটি নযরে আসছে। ‘যখন ও তখন’-এ উসলুবটি মূলধারার বাক্যের ক্ষেত্রে বেশী উপযোগী, অন্তবর্তী বাক্য বা ই’তিরাযিয়া জুমলার ক্ষেত্রে নয়। দ্বিতীয়ত প্রথম অংশটি দীর্ঘ হওয়ার কারণে গতিময়তা ব্যাহত হয়েছে। তাই এভাবে সম্পাদনা করেছি, ‘বুঝের বয়স থেকে মৃত্যু পর্যন্তই তো দেখেছি’ অপেক্ষাকৃত সহজ ও সাবলীল হয়নি!\n২০ -১২- ৪০ হি.\n‘ব্যাখ্যাতলব’; বাংলায় সাধারণত বলা হয়, ব্যাখ্যাসাপেক্ষ, প্রশ্নসাপেক্ষ, এটা ঠিক আছে। তবে নতুন একটি ‘তা‘বীর’ হিসাবে ‘ব্যাখ্যাতলব’ গ্রহণযোগ্য হতে পারে। এটি মূলত উর্দূ ভাষার তা‘বীর।\n২২ -১২ -৪০ হি.\n‘এই তো সেদিনের কথা! রাতের ঘড়ি তখন দু’য়ের ঘর পার হয়েছে।..\nএখানে তা‘বীর ও প্রকাশশৈলীতে একটু নতুনত্ব আছে। সাধারণ ভাবে এখানে লেখা হবে, রাত তখন দু’টোর বেশী বাজে। অথবা রাত তখন দু’টো বেজে বিশ/ পঁচিশ... এ জাতীয় কিছু।\nএটা এতই জানা ও পরিচিত বাক্য যে, পাঠকের জন্য তাতে কোন আকর্ষণ বা আবেদন নেই। যদি একটু নতুনত্ব আনা যায় তাহলে এই সাদামাটা কথাটার মধ্যেই পাঠকের জন্য হতে পারে বাড়তি কিছু প্রাপ্তি। ঘড়ির বা সময়ের যে দু’টো অংশ আছে দিন ও রাত, ধারণাটা এখানে আলাদা করে উঠে এসেছে। ঘড়ি তো ঘড়িই। কিন্তু যখন ইযাফাত করে বলি, দিনের ঘড়ি, রাতের ঘড়ি, পাঠক তখন একটু সময়ের জন্য হলেও ফিরে তাকাবে যে, কী বলা হলো! আচ্ছা! বেশ তো!\nহাঁ, সেই নতুনত্বের মধ্যে সৌন্দর্য, বৈচিত্র্য, মাধুর্য ও সারবত্তা অবশ্যই থাকতে হবে। তরলতা থাকলে তা আর গ্রহণযোগ্যতা পাবে না।\nআল্লাহ্র ইচ্ছা! এবার পাঠকের কাছ থেকে লেখার সাড়া আসছে কম। যা কিছু আসছে দায়সারাগোছের রোযনামচা! পুষ্পের বিভিন্ন পাতায় লেখার বিভিন্ন ধরনের যে নমুনা দেয়া হচ্ছে, তা অনুসরণ করে লেখার চেষ্টা তেমন একটা নেই। সবকিছু তাই কেমন যেন গতানুগতিক। কিছু ব্যতিক্রম অবশ্য আছে, তবে...!\nভাবছি, এবার কিশোর বিভাগের সম্পাদকীয়তে এসম্পর্কে কিছু লিখবো কি না!\n১০ -২ -৪১ হি.\nএকটু বিলম্ব হলো সিদ্ধান্তটি গ্রহণ করতে। বর্তমান সংখ্যাকে ‘কাশ্মীরসংখ্যা’রূপে বের করার সিদ্ধান্ত নিয়েছি। শরীর ও স্বাস্থ্যের সমান্তরালে সার্বিক যে প্রতিকূলতা তাতে বলতে হয়, দুঃসাহসই করা হলো। তবে আল্লাহ্র উপর ভরসা করতে পারলে পুরো কাজটাই উঠে যায়, ‘সহজ-কঠিন’-এই জটিলতার ঊর্ধ্বে।\n২৯ -২ -৪১ হি.\nদিনের পর দিন পার হচ্ছে, ভিতর থেকে লেখার যে প্রবাহ সেটা আর আসছে না! আল্লাহর রহমতে আজ রাতে সেটা এলো। এর পিছনে আবার সেই একই বেদনা! আমার ছেলেরা বড় বেশী কষ্ট দিয়েছে। যারা দায়িত্বশীল বয়সের তারা...!\nআমি উপকৃত হলাম, অনেক দিন থেকে থেমে থাকা প্রবাহটি ফিরে পেলাম। আমাকে কষ্ট দিয়ে ওদের কী লাভ হলো! তাই নিজে উপকৃত হওয়া সত্ত্বেও ওদের প্রতি কল্যাণআকুতি থেকে আলাদা একটা ব্যথা বুকের মধ্যে চিন চিন করছেই।\n১৬ -৮ -৪০ হি.\n‘কাশ্মীরী শিশুর প্রতি কৃতজ্ঞতা’ রাতের নির্জনতায় হঠাৎ করেই আল্লাহ্ দান করলেন। সন্ধ্যার আগে একটি মর্মান্তিক ছবি ও লেখা পড়েছিলাম। তা থেকেই লেখাটির উম্মেষ। পৃথিবীর সবশিশুকে আল্লাহ নিরাপদ রাখুন, আমীন।\nআকাশের করুণায় হৃদয়ের ঝরণা কুলকুল সঙ্গীতের তরঙ্গদোলায় বয়েই চলেছে...


কুমিল্লায় কাউন্সিলর খুন | প্রথম আলো\nঅপরাধীরা যেন পার পেয়ে না যায়\nপ্রকাশ: ২৫ নভেম্বর ২০২১, ১০: ৩১\nকুমিল্লা সিটি কাউন্সিলর মোহাম্মদ সোহেল ও তঁার এক সহযোগী যেভাবে মুখোশ পরা সন্ত্রাসীদের হাতে খুন হয়েছেন, তাতে আমাদের রাজনীতির ক্লেদাক্ত ও নিষ্ঠুর চিত্রই বেরিয়ে এসেছে। গত সোমবার কাউন্সিলর নিজের কার্যালয়ে সহকর্মীদের সঙ্গে যখন আলাপ করছিলেন, তখনই সন্ত্রাসীরা এসে এলোপাতাড়ি গুলি করে পালিয়ে যায়। পরে আহত ব্যক্তিদের হাসপাতালে নেওয়া হলে চিকিৎসক কাউন্সিলর ও তাঁর সহযোগী হরিপদ সাহাকে মৃত বলে ঘোষণা করেন। এ ঘটনায় গতকাল বুধবার আটজনকে আসামি করে থানায় মামলা হয়েছে এবং শোভন নামের একজনকে গ্রেপ্তার করা হয়েছে। মামলার প্রধান আসামি শাহ আলমের এলাকা থেকে পুলিশ আগ্নেয়াস্ত্র, হাতবোমা, ব্যাগ ও শার্ট উদ্ধার করেছে।\nপ্রথম আলোর খবর থেকে জানা যায়, গত তিন বছরে এ নিয়ে আওয়ামী লীগের অভ্যন্তরীণ দ্বন্দ্বে তিনজন খুন হন। গত বছরের নভেম্বরে খুন হন যুবলীগ নেতা জিল্লুর রহমান চৌধুরী, যিনি ২০১৭ সালে নির্বাচনে কাউন্সিলর পদে প্রতিদ্বন্দ্বিতা করেন। ২০১৮ সালের নভেম্বর মাসে খুন হন আরেক ছাত্রলীগ নেতা, তিনিও ২০১৭ সালের নির্বাচনে প্রার্থী ছিলেন। সে ক্ষেত্রে কাউন্সিলর সোহেল খুনের সঙ্গে সিটি করপোরেশন নির্বাচনের যোগসূত্র থাকাও অস্বাভাবিক নয়। সিটি করপোরেশনের মেয়াদ প্রায় শেষ। ২০২২ সালের প্রথমার্ধে ফের নির্বাচন হওয়ার কথা। কেবল কুমিল্লা নয়, দেশের বিভিন্ন স্থানে ক্ষমতাসীন দলের অভ্যন্তরীণ বিরোধে বহু মানুষ প্রাণ হারিয়েছেন।\nকাউন্সিলর মোহাম্মদ সোহেল ২০১৩ ও ২০১৭ সালে পরপর দুবার কাউন্সিলর নির্বাচিত হন। দ্বিতীয়বার কাউন্সিলর নির্বাচিত হওয়ার পর তিনি এলাকায় মাদক ব্যবসা ও চাঁদাবাজির বিরুদ্ধে ব্যবস্থা নেন। তা কেউ কেউ ভালোভাবে নেননি বলে স্থানীয় পর্যায়ে আলোচনা রয়েছে। পরিবারের অভিযোগ, ১৬ নম্বর ওয়ার্ড আওয়ামী লীগের সাধারণ সম্পাদক আমির হোসেন, পাশের ওয়ার্ডের শাহ আলম, সাব্বির ও ‘জেল সোহেল’ হিসেবে পরিচিত সোহেলের সঙ্গে নিহত কাউন্সিলরের বিরোধ ছিল। মামলার আসামিরা এলাকায় মাদক ব্যবসার সঙ্গে জড়িত বলে পত্রিকায় খবর এসেছে।\nকাউন্সিলর সোহেল হত্যার আসামিদের বিরুদ্ধে এর আগেও মাদক ব্যবসা নিয়ন্ত্রণসহ একাধিক মামলা ছিল। এর মধ্যে একজন জেল খাটার কারণে জেল সোহেল নামে পরিচিতি পেয়েছিলেন। কিন্তু কেউ শাস্তি পাননি; দিব্যি এলাকায় অপকর্ম চালিয়েছেন। রাজনীতি ও ক্ষমতার ছত্রচ্ছায়ায় অপরাধীরা ধরাছোঁয়ার বাইরে থেকে যান।\nকুমিল্লার আগের দুই খুনের ঘটনায় মামলা হলেও অজ্ঞাত কারণে পুলিশের তদন্তই শেষ হয়নি। তিন বছর পর এসে পুলিশ বলছে, শিগগিরই অভিযোগপত্র জমা দেওয়া হবে। অভিযোগপত্র জমা না দিলে বিচারিক কাজ শুরু হবে কীভাবে? কেন তাঁরা তদন্ত শেষ করতে পারলেন না? এ বিষয়ে কি তাঁদের ওপর রাজনৈতিক চাপ ছিল? কারা সেই চাপ দিয়েছেন, বের করা প্রয়োজন। খুনের বিচার না হওয়ার কারণেই অপরাধীরা আশকারা পেয়ে যায়।\nআমরা আশা করব, কুমিল্লার কাউন্সিলর মোহাম্মদ সোহেল হত্যার সব আসামিকে অবিলম্বে আইনের আওতায় আনা হবে। তদন্তে কোনো গাফিলতি বা কালক্ষেপণ করা যাবে না। আমরা চাই না স্থানীয় রাজনীতি কিংবা আধিপত্য বিস্তারের নামে আর কারও মায়ের বুক খালি হোক।


সনদপত্রে বানান ভুল\nকুমিল্লা বিশ্ববিদ্যালয়ের শিক্ষার্থীদের দেওয়া মূল সনদপত্রে বিভাগ ও হলের নামের বানান ভুল করার অভিযোগ পাওয়া গেছে। বুধবার (২৯ জানুয়ারি) বিকালে সামাজিক যোগাযোগ মাধ্যম ফেসবুকে প্রকাশিত একটি সনদের ছবিতে এমন ভুল ধরা পড়ে। পরবর্তীতে সনদ গ্রহণকারী শিক্ষার্থীরা ভুলে ভরা আরও বেশ কিছু সনদের ছবি প্রকাশ করে। সমাবর্তনের মাধ্যমে পাওয়া মূল সনদপত্রে এ ধরনের ভুলে ক্ষুব্ধ প্রতিক্রিয়া ব্যক্ত করছে তারা।\nশিক্ষার্থীদের সাথে কথা বলে ও তাদের মূল সনদ দেখে জানা গেছে, বিশ্ববিদ্যালয়ের সামাজিক বিজ্ঞান অনুষদ অন্তর্ভুক্ত লোক প্রশাসন বিভাগের ইংরেজি নামের বানানে ‘public’ এর জায়গায় ‘pablic’ লেখা হয়েছে। এছাড়াও ছেলেদের আবাসিক হল শহীদ ধীরেন্দ্রনাথ দত্ত হলের নামের বানানেও ভিন্নতা পাওয়া গেছে। কোনো কোনো সার্টিফিকেটে শহীদ বানান লেখা হয়েছে (shahid) আবার কোথাও লেখা হয়েছে (Shaheed)। এছাড়া ‘দত্ত’ শব্দটির নামের বানানেও কোথাও লেখা হয়েছে ‘এ’ (Datta) দিয়ে আবার কোথাও (Dutta) ‘ইউ’ দিয়ে।\nএছাড়া ব্যবসায় শিক্ষা অনুষদের অন্তর্ভুক্ত একাউন্টিং এন্ড ইনফরমেশন বিভাগের নামের বানানেও ভুল পাওয়ার অভিযোগ পাওয়া গেছে। বিভাগটির একাধিক শিক্ষার্থীর সাথে কথা বলে জানা যায়, তাদের বিভাগের নামের বানানে একাউন্টিং ও এন্ড শব্দ দুটির মাঝে কোনো স্পেস না রেখে একসাথে (Accountingand) লেখা হয়েছে।\nসনদপত্রে ভুলের বিষয়ে জানতে চাইলে ভুক্তভোগী লোক প্রশাসন বিভাগের অষ্টম ব্যাচের শিক্ষার্থী মোস্তফা কামাল বলেন, ‘একটা প্রশাসন কতটা অজ্ঞ, নির্বুদ্ধি, আর মূর্খ হলে কারো মুল সনদে এরকম ভুল করতে পারে সেটা বুঝানোর ভাষা নেই! এরা কিভাবে চাকরী পায় এরকম একটা গুরুত্বপূর্ণ জায়গায়? যোগ্যতা নিয়েও প্রশ্ন জাগে।’\nএছাড়া ভুল করা হয়েছে মেয়েদের আবাসিক হল নবাব ফয়জুন্নেসা চৌধুরানী হলের নামের ইংরেজি বানানেও। হলটির নামের বানানে (Nawab Faizunnesa Chowdhurani) এর পরিবর্তে (Nawab faizunnissa Choudhurani) লেখা হয়েছে।\nহলের নামের বানান ভুল নিয়ে রসায়ন বিভাগের ২০১২-১৩ শিক্ষাবর্ষের শিক্ষার্থী লিমা আক্তার বলেন, ‘আমরা মেয়েরা সবসময়ই সকল অফিসিয়াল কাজে-কর্মে আমাদের হলের নাম ইংরেজিতে ‘Nawab Faizunnesa Chowdhurani Hall’ এভাবেই লিখে এসেছি। এমনকি গুগল ম্যাপেও একইরকম বানান। কিন্তু আমাদের সার্টিফিকেটে দেখি অন্যরকম বানান! নামের বানান ভুল অবশ্যই বড় একটা ভুল! মানুষের নামের বানান ভুল হলে যদি পরবর্তীতে অনেক ভোগান্তি পোহাতে হয় তাহলে এখানেও একই হওয়ার কথা! আমরা প্রশাসনের কাছে এতটা অসতর্কতামূলক কর্মকান্ড আশা করিনি।’\nএ বিষয়ে সমাবর্তন উপলক্ষে গঠিত সনদ তৈরি ও বিতরণ উপ-কমিটির আহবায়ক অধ্যাপক ড. মোহাম্মদ আমজাদ হোসেন সরকার জানান, ‘এটা গুরুতর কোনো সমস্যা না। আমরা পূর্ববর্তী সাময়িক সনদপত্র (প্রবিশনাল সার্টিফিকেট) জমা রেখে শিক্ষার্থীদের মূল সনদপত্র দিয়েছি। আগের সনদপত্রে কোথাও ভুল থাকলে সেটি শিক্ষার্থীদের কাছ থেকে আমরা জানতে চেয়েছি। অনেকেই হয়তো বলে নাই বা পরীক্ষা দপ্তরের টাইপিং মিসটেক হয়ে ভুল হতে পারে।’\nএর সমাধান জানতে চাইলে তিনি বলেন, ‘যাদের সমস্যা হয়েছে তারা আমাদের জানালে আমরা তা সমাধান করে দিবো। সেক্ষেত্রে মূল সনদ যেটা দিয়েছি সেটা জমা রেখে তথ্য ঠিক করে একই সিরিয়ালে আবার মূল সনদ দেওয়া যাবে।’\nবিশ্ববিদ্যালয় রেজিস্ট্রার (অতিরিক্ত দায়িত্ব) অধ্যাপক ড. মো: আবু তাহের জানান, ‘মূল সনদপত্র তৈরির আগে বারবার চেক করা হয়েছে। কোনো ভুল থাকার কথা না। তবে তারপরও যদি অনাকাঙ্ক্ষিত ভুল থাকে তবে তা সংশোধন করে আগেরটিকে বাতিল করে নতুন সনদপত্র দেওয়া হবে। এ ব্যাপারে উপাচার্যের সাথেও কথা হয়েছে। শীঘ্রই এ বিষয়ে বিজ্ঞপ্তির মাধ্যমে জানানো হবে।’\nউল্লেখ্য, গত ২৭ জানুয়ারি বাংলাদেশের রাষ্ট্রপতি ও কুমিল্লা বিশ্ববিদ্যালয়ের আচার্য মো: আবদুল হামিদ সমাবর্তনের মাধ্যমে বিশ্ববিদ্যালয়ের প্রথম ব্যাচ থেকে অষ্টম ব্যাচ পর্যন্ত মোট ৫৬৪৮ জন শিক্ষার্থীকে গ্র্যাজুয়েট ও পোস্ট গ্র্যাজুয়েট হিসেবে স্বীকৃতি দেন।\nগ্রিনে রিয়েল এস্টেট সেল্স এ্যান্ড মার্কেটিং বিসয়ক ওয়ার্কশপ\nচুয়েট শিক্ষক সমিতির সাধারণ সভা\nউই এর এন্ট্রারপ্রেনার মাস্টারক্লাস এর ৩য় পর্ব


তাপস পালের মৃত্যু নিয়েও রাজনীতি করলেন বিজেপির দিলীপ ঘোষ, চারিদিকে ছি ছি - Dainik24x7\nতাপস পালের মৃত্যু নিয়েও রাজনীতি করলেন বিজেপির দিলীপ ঘোষ, চারিদিকে ছি ছি\nওয়েব ডেস্ক ২০ ই ফেব্রুয়ারী ২০২০ :কুরুচিকর আর দোষারূপের মন্তব্য থেকে কোনোদিনও বিরত থাকতে পারবেননা বিজেপির দিলীপ ঘোষ । এটা এখন ট্রেড মার্কে পরিণত । তার কথার কিছু মাথা মুন্ডু থাকুক না থাকুক তিনি কিছু না কিছু বলবেনই । এবার তাপস পালের মৃত্যু নিয়েও তিনি রাজনীতি করতে ছাড়লেননা । প্রসঙ্গত তিনি অভিযোগ করেন জেলে থাকতে তাপস পালকে কোনোদিন দেখতে যাননি মমতা ব্যানার্জি। আজ তাপস পালের এই দুর্ভাগ্যজনক পরিণতির জন্য কে দায়ী? কার হাত রয়েছে এর পিছনে? মমতা ব্যানার্জিই দায়ী, তৃণমূল দায়ী।\nমমতাকে আক্রমণ করে বিজেপি রাজ্য সভাপতি বলেন, তাপস পালের মৃত্যু নিয়ে রাজনীতি করছেন মমতা। সবকিছু মুখ্যমন্ত্রীর অনুপ্রেরণায় উনি (তাপস পাল) করেছেন। তৃণমূলের এক সিনিয়র নেতাকে যখন গ্রেপ্তার করে সিবিআই, তখন তাকে দেখতে ভুবনেশ্বরে গিয়েছিলেন মমতা। তাপস পালকে তখন মনে পড়েনি। তাপস পাল ফেঁসে গেলেন বলে ছেড়ে দেওয়া হল।দিলীপ বলেন, তৃণমূলের একাধিক নেতা-মন্ত্রী, সাংসদ দুর্নীতিতে জড়িত। কেউ জেলে গেছেন, কেউ যাবেন। অন্যকে দায়ী করে নিজের পাপমুক্তি করার চেষ্টা করছেন মমতা। হতাশা থেকে এসব বলেছেন।\nএর আগে আজ রবীন্দ্রসদনে তাপস পালকে শেষশ্রদ্ধা জানাতে গিয়ে পশ্চিমবঙ্গের মুখ্যমন্ত্রী মমতা ব্যানার্জি বিজেপি সরকারকে দায়ী করেন তাপসের মৃত্যুর জন্য। আর ২৪ ঘণ্টা পার না হতেই তাপস পালের মৃত্যুর জন্য মমতাকেই দায়ী করলেন বিজেপি নেতা দিলীপ ঘোষ।


প্রধানমন্ত্রীর সঙ্গে তামান্না।\nচট্টগ্রাম: ‘ভালো কাজের স্বীকৃতি পাওয়ার আনন্দটাই অন্যরকম। আর তা যদি হয় দেশের প্রধানমন্ত্রীর কাছ থেকে তাহলে তো কথাই নেই! আমি বাংলাদেশকে ভালোবাসি।\nএদেশের মানুষদের ভালোবাসি। তাদের জন্য কিছু করতে চাই সবসময়’।\nকথাগুলো বলছিলেন চট্টগ্রাম বিশ্ববিদ্যালয়ের নাট্যকলা বিভাগ থেকে মাস্টার্স ও অনার্স-দুটোতেই প্রথম শ্রেণিতে প্রথম হওয়া মেধাবী মুখ ফৌজিয়া নিজাম তামান্না।\nপরীক্ষায় ভালো ফলাফল করার কারণে ইতোমধ্যে প্রধানমন্ত্রী শেখ হাসিনার কাছ থেকেও তিনি পেয়েছেন আশীর্বাদ। উৎসাহ দিয়ে তামান্নাকে বঙ্গবন্ধু কন্যা শেখ হাসিনা বলেছেন, ‘তোমার লক্ষ্য যদি ঠিক থাকে, তাহলে তুমিও একদিন পৌঁছে যাবে সাফল্যের চূড়ায়। তার জন্য চাই সততা, নিষ্ঠা আর নিরলস পরিশ্রম। ’ কথাগুলো আজও অনুপ্রাণিত করে তামান্নাকে।\nতামান্নার স্বপ্ন বুদ্ধিভিত্তিক রাজনীতির সঙ্গে থাকা। আর তাই মুক্তিযুদ্ধের চেতনা, বঙ্গবন্ধুর আদর্শ আর অসাম্প্রদায়িক বাংলাদেশ গড়ার দীক্ষাটা পারিবারিকভাবে পেয়েছিলেন সেই ছোটবেলা থেকে।\nমেধাবী শিক্ষার্থীরা তো রাজনীতিতে আসেন না-এমন প্রশ্ন করতেই তামান্না হাসি ছড়িয়ে বললেন, রাজনীতি নিয়ে মানুষের বিরূপ ধারণা আছে। সেই ধারণা পাল্টাতে চাই আমি। মেধাবী শিক্ষার্থীরা রাজনীতিতে না আসলে গতানুগতিক রাজনীতির পথটা পরিবর্তন হবে কেমন করে?\nপ্রধানমন্ত্রীর সঙ্গে দুইবার সাক্ষাৎ করেছেন রবীন্দ্রসংগীত প্রিয় ফৌজিয়া নিজাম তামান্না। সেই গল্পটা শুনতে চাইলে তিনি বলেন, জাতীয় নির্বাচনের পর ২০১৯ সালে গনভবনে খু-উ-ব কাছ থেকে বঙ্গবন্ধু কন্যা প্রধানমন্ত্রী শেখ হাসিার সঙ্গে সাক্ষাতের সুযোগ হয় আমার। আরেকবার ২০১৩ সালে। প্রথমবার তার সামনে মাইক্রোফোন হাতে কথা বলেছিলাম।\nতিনি তন্ময় হয়ে চেয়ারে বসে শুনেছেন আমার কথা। পরেরবার তার পদধূলি নিয়েছিলাম।\nপ্রধানমন্ত্রীর কথা বলতে গিয়ে তামান্না বলেন, প্রধানমন্ত্রীকে দেখেই রাজনীতিতে আসার ইচ্ছাটা আরও প্রবল হয়েছে হৃদয়ে। তিনি আমার মাথায় হাত রাখলেন। আমি একেবারে নির্বাক। কি চমৎকার মানুষ। কোনো অহংকার নেই। সাবলীল ও সরল রাষ্ট্রনায়ক। মমতাময়ী, ব্যক্তিত্ববান।\nঅভিনয়, নাট্যরচনা আর পরিচালনায় পটু তামান্নাকে যে তার ভক্ত ও অনুসারীরা ভীষণ ভালোবাসে তার নজির ফেসবুকের প্রোফাইলে ঢুকেই পাওয়া গেল। পড়ালেখার পাশাপাশি আলো ছড়ানো তামান্নার গুণের লিস্টিটা যেন বেশ বড়-সড়!\nটেলিভিশন নাটক, মঞ্চ কিংবা স্বল্পদৈর্ঘ্য-সবখানেই সরব উপস্থিতি তার। চট্টগ্রামের মিরসরাই উপজেলায় জন্মেছেন। বাবা নিজামুল হক চৌধুরী। মা বদরুন্নেছা চৌধুরী। এক ভাই এক বোনের মধ্যে তামান্না সবার বড়। নির্দিষ্ট গণ্ডিতে আবদ্ধ না থেকে মেয়েটি নিজেকে ছড়িয়ে দিতে চান সবার মাঝে।


২০৪১ সালের আগেই বাংলাদেশ উন্নত রাষ্ট্রের মর্যাদা পাবে – মুক্তিনিউজ24.কম\nসোমবার-৬ই এপ্রিল, ২০২০ ইং-২৩শে চৈত্র, ১৪২৬ বঙ্গাব্দ, সময়: রাত ৯:২৩, English Version\nপ্রকাশ:\tশনিবার, ২৪ মার্চ, ২০১৮ , ২:৫৭ অপরাহ্ণ , বিভাগ : ঢাকা,সারাদেশ,\nমুক্তিনিউজ২৪.কম ডেস্ক: শিল্পমন্ত্রী আমির হোসেন আমু বলেছেন, শেখ হাসিনার যেগ্য নেতৃত্বের কারণে বাংলাদেশ আজ উন্নয়নশীল দেশে উন্নীত হয়েছে। উন্নয়নের ধারা অব্যহত থাকলে ২০৪১ সালের আগেই বাংলাদেশ উন্নত রাষ্ট্রের মর্যাদা পাবে। আজ শনিবার সকাল ১১টায় ঝালকাঠি জেলা প্রশাসক কার্যালয় চত্বরে আয়োজিত সমাবেশে প্রধান অতিথির বক্তব্যে তিনি এসব কথা বলেন।\nতিনি আরো বলেন, একটি লক্ষ্য ও উদ্দেশ্য নিয়ে বঙ্গবন্ধু বাংলাদেশের স্বাধীনতা চেয়েছিলেন, সেটি হলো বিশ্বের বুকে বাঙালি জাতি মর্যাদাশীল জাতি হিসেবে প্রতিষ্ঠা লাভ করবে। বাঙালি জাতি বিভিন্ন জাতি দ্বারা নির্যাতিত, নিপিড়িত ও শোষিত হয়েছিল; সেই শোষণের জাঁতাকল থেকে মুক্তি পাবে। দেশ স্বাধীনের পরে ১৯৭৫ সালের ১৫ আগস্ট বঙ্গবন্ধুকে হত্যার মধ্য দিয়ে বাঙালি জাতির স্বপ্নকে হত্যা করা হয়েছিল। এর পরে যারা দেশ পরিচালনা করেছিলেন, তারা জনগণের ভাগ্যের পরিবর্তন করতে পারেনি। বঙ্গবন্ধু কন্য শেখ হাসিনা ক্ষমতায় আসার পরে বাংলাদেশ নতুন করে স্বপ্ন দেখতে শুরু করেছে। আজ আমরা সল্পোন্নত দেশ থেকে উন্নয়নশীল দেশে উন্নীত হয়েছি।\nশেখ হাসিনা বেঁচে আছেন বলেই উন্নয়ন হচ্ছে-এ দাবি করে শিল্পমন্ত্রী বলেন, যড়যন্ত্রকারীরা এখনো থেমে নেই, তারা শেখ হাসিনাকে ১৯ বার প্রাণনাশের চেষ্টা করেছে। কিন্তু আল্লাহর রহমতে তিনি বেঁচে আছেন, তিনি বেঁচে আছেন বলেই আজ বাংলাদেশ উন্নয়নের রোল মডেল। আগামীতে আমরা আরো এগিয়ে যেতে চাই। তাই এই ধারাবাহিকতা ধরে রাখতে হলে নৌকায় ভোট দিয়ে প্রমাণ করতে হবে, আপনারা উন্নয়ন চান।\nজেলা প্রশাসক মো. হামিদুল হকের সভাপতিত্বে সমাবেশে অন্যান্যর মধ্যে বক্তব্য রাখেন পুলিশ সুপার মো. জোবায়েদুর রহমান। এ সময় অন্যদের মধ্যে উপস্থিত ছিলেন জেলা পরিষদ চেয়ারম্যান সরদার মো. শাহ আলম, জেলা আওয়ামী লীগের সাধারণ সম্পাদক অ্যাডভোকেট খান সাইফুল্লাহ পনির, পৌর মেয়র লিয়াকত আলী তালুকদার ও সদর উপজেলা পরিষদ চেয়ারম্যান সুলতান হোসেন খান।\nএদিকে বাংলাদেশ সল্পোন্নত দেশ থেকে উন্নয়নশীল দেশে উন্নীত হওয়ার গৌরবে একটি আনন্দ শোভাযাত্রা বের করা হয়। জেলা প্রশাসকের কার্যালয় চত্বর থেকে শোভাযাত্রাটি বের হয়ে শহর ঘুরে পৌর মিনিপার্কে গিয়ে শেষ হয়।\nশোভাযাত্রার উদ্বোধন করেন শিল্পমন্ত্রী আমির হোসেন আমু। এতে বিভিন্ন শ্রেণি-পেশার মানুষ অংশ নেন।


বিডিটুডে.নেট: জনসভা করতে না দিলে বিএনপি কী কী করতে পারে\n১৫ জ্যৈষ্ঠ ১৪২৪;\nজনসভা করতে না দিলে বিএনপি কী কী করতে পারে\n২০১৪ সালের ৫ জানুয়ারি অনুষ্ঠিত দশম সংসদ নির্বাচন নিয়ে তিন বছর আগে যে বিতর্ক সৃষ্টি হয়েছিল, তার রেশ এখনো চলছে। ক্ষমতাসীন ও বিরোধী—দুই দলই যার যার অবস্থানে অনড়। আওয়ামী লীগ ৫ জানুয়ারিকে ‘গণতন্ত্রের জয়যাত্রা দিবস’ হিসেবে পালন করেছে। আর বিএনপি পালন করেছে ‘গণতন্ত্র হত্যা দিবস’ হিসেবে। কিন্তু কোনো দলই জনগণ কী ভাবছে, সেটি আমলে নিচ্ছে বলে মনে হয় না। জনগণ ‘গণতন্ত্র হত্যা দিবস’ কিংবা ‘জয়যাত্রা দিবস’ নিয়ে মোটেই ভাবিত নয়। তারা চায় শান্তি। তারা চায় সুস্থ ধারায় দেশটা চলুক। কিন্তু চলছে না।\nআওয়ামী লীগের একজন দায়িত্বশীল নেতা বলেছেন, বিএনপি মিথ্যা দিবস পালন করার নামে দেশে অরাজকতা তৈরি করতে চাইছে। বিএনপির গণতন্ত্র হত্যা দিবসটি যে মিথ্যা, সেটি প্রমাণ করতে হবে তাকে জনসভা করতে দিয়ে। জনসভা করতে না দিলে তো তার দাবিটিই সত্য বলে গণ্য হবে।\nআওয়ামী লীগ ও বিএনপি নেতাদের সবিনয়ে জানাই, দিন-তারিখ ধরে গণতন্ত্র রক্ষা হয় না। উদ্ধারও করা যায় না। গণতন্ত্র হলো দীর্ঘ অনুশীলনের বিষয়। সেটি তাঁরা কতটা মেনে চলেন, সেটাই দেখার বিষয়। এই বাংলাদেশে এবং সারা বিশ্বে প্রায় প্রতিদিনই কোনো না কোনো দিবস পালিত হয়ে থাকে। কিন্তু তাতে কি পরিস্থিতি খুব একটা উন্নতি হয়েছে?\nনব্বইয়ের পর থেকে ৬ ডিসেম্বর যে স্বৈরাচারের পতন দিবস হিসেবে পালিত হয়ে আসছে, সেই স্বৈরাচার কিন্তু বহাল তবিয়তে। একসময় এই দিবস নিয়ে আওয়ামী লীগ ও বিএনপির উত্তেজনা ও উচ্ছ্বাসের শেষ ছিল না। দুই দলই ঢাকঢোল বাজিয়ে ‘গণতন্ত্র পুনরুদ্ধার দিবস’ ও ‘স্বৈরাচারের পতন দিবস’ পালন করত। কিন্তু এখন আওয়ামী লীগ-বিএনপিকে পেছনে ফেলে পতিত সামরিক শাসকই ৬ ডিসেম্বর ‘সংবিধান ও গণতন্ত্র রক্ষা’ করেছেন বলে জোর গলায় প্রচার চালাচ্ছেন। আর আওয়ামী লীগ ও বিএনপি নেতারা দিবসটি পালন করার কথাই ভুলে যান। ২০০০ সালে যখন বিএনপি জাতীয় পার্টি, জামায়াতে ইসলামী ও ইসলামী ঐক্যজোট মিলে চারদলীয় জোট করেছিল, তখন আওয়ামী লীগের নেতারা বলেছিলেন, ‘সব রাজাকার ও স্বৈরাচার এক হয়েছে।’ পরবর্তীকালে কাজী জাফর-নাজিউর রহমানরা সেই জোটে থেকে গেলেও এরশাদ জোট থেকে বেরিয়ে আসেন। এখন বলার সুযোগ নেই যে ‘সব রাজাকার ও স্বৈরাচার এক হয়েছে।’ কেউ কেউ এদের বাইরেও আছেন।\nরাজনীতিকদের মনে রাখতে হবে, গণতন্ত্র দিন-তারিখ ধরে আসে না। স্বৈরাচারী সরকারের সঙ্গে গণতান্ত্রিক সরকার বা গণতান্ত্রিক দলের পার্থক্য হলো প্রথমজন বিরোধীদের কথা শুনতে চান না, বরং গায়ের জোরে মুখ বন্ধ করে দেন। আর দ্বিতীয়জন নিজ মতের বিরোধী হলেও তা শোনেন এবং বলার সুযোগ করে দেন। ফরাসি দার্শনিক ভলতেয়ার যেমন বলেছিলেন, ‘আমি তোমার মতের সঙ্গে দ্বিমত করতে পারি, কিন্তু তোমার মতপ্রকাশের স্বাধীনতার জন্য আমি জীবন দিতেও প্রস্তুত আছি।’ এটাই হলো গণতন্ত্র।\nআওয়ামী লীগের আপত্তি যদি হয় বিএনপির দিবস, তাহলে তার সমাধান কঠিন নয়। আওয়ামী লীগ নিজে যেমন বিএনপিকে সভা করতে দিয়ে প্রমাণ করতে পারে যে গণতন্ত্র নিহত হয়নি। আর বিএনপিও ‘হত্যা দিবস’ নিয়ে জোরাজুরি না করে অন্য কোনো সময়ে সভা করার দাবি জানাতে পারে। আওয়ামী লীগ জনসভা করতে না দেওয়ায় বিএনপি নেতারা যে তাঁদের কথা একেবারেই জনগণকে জানাতে পারছেন না, তা-ও নয়। তাঁরা প্রায় প্রতিদিনই সাংবাদিকদের বিভিন্ন বিষয়ে নিজেদের অবস্থান ব্যাখ্যা করছেন, ব্রিফিং করছেন। জনসভার চেয়ে এখন সেটাও কম কার্যকর নয়। সংবাদপত্র ও টিভির কল্যাণে অনেক বেশিসংখ্যক মানুষের কাছে যাচ্ছে। বিএনপি জনসভা না করতে পারলেও আওয়ামী লীগের নেতারাই তাঁদের সভায় যেভাবে দলটির পক্ষে ‘প্রচার’ চালাচ্ছেন, তাতে বিএনপিই লাভবান হচ্ছে।\nপ্রশ্ন হলো বিএনপিকে জনসভা করতে না দিলে দলের নেতারা কী কী করতে পারেন। প্রথমত, তাঁরা একেবারেই চুপচাপ ঘরে বসে থাকতে পারেন। তাঁদের হয়ে আওয়ামী লীগের নেতারাই ‘প্রচার’কাজটি চালাবেন। দ্বিতীয়ত, জনসভা করতে না দেওয়ার প্রতিবাদে তাঁরা আগের মতো পুরোনো ধারার আন্দোলনে ফেরার চেষ্টা করতে পারেন। সেটি অবশ্য কারও জন্যই ভালো হবে না। তৃতীয়ত, বিএনপি দলীয় অফিসে গিয়ে অনশন করতে পারেন এবং তা সম্ভব না হলে বিএনপি নেতারা নিজ নিজ ঘরে বসে অনশন করতে পারেন। নিজ ঘরে অনশনের ওপর কোনো সরকারই নিষেধাজ্ঞা জারি করতে পারবে না। চতুর্থত, বিএনপি নেতা-কর্মীরা দলের প্রতিষ্ঠাতা চেয়ারম্যান জিয়াউর রহমানের সমাধি প্রাঙ্গণে অবস্থান ধর্মঘট করতে পারেন। পঞ্চমত, সরকার যখন বিএনপি অফিস ঘেরাও করে রাখে, তখন আওয়ামী লীগ অফিসের সামনে সমাবেশ করার অনুমতি চাইতে পারে। সেখানে সরকার নিষেধাজ্ঞা জারি করতে সাহস পাবে বলে মনে হয় না। শত হলেও আওয়ামী লীগ অফিস। ষষ্ঠত, বিএনপির নেতা-কর্মীরা ঢাকা শহরের বাইরে বুড়িগঙ্গার ওপর জাহাজে সমাবেশ করতে পারেন। ডিএমপি ঢাকা শহরের সমাবেশের ওপর নিষেধাজ্ঞা জারি করলেও বুড়িগঙ্গা সে ধরনের কোনো আইন নেই। কেননা সেটি জল পুলিশের অধীনে। সপ্তমত, বিএনপি তাঁদের কথাগুলো দেশবাসীকে বিকল্প উপায়ে জানাতে পারেন। এ ক্ষেত্রে তাঁরা সামাজিক যোগাযোগমাধ্যম এবং মূলধারার গণমাধ্যমকে উদারহস্তে ব্যবহার করতে পারেন।\nতবে আওয়ামী লীগ যদি মনে করে থাকে, বিএনপিকে ঘরে বন্দী করে রেখে কিস্তিমাত করা যাবে, তাহলে বলব, তারা বোকার স্বর্গে বাস করছে। কিস্তিমাত করতে হলে জনগণের হৃদয় জয় করতে হয়। আওয়ামী লীগের সাধারণ সম্পাদক ওবায়দুল কাদেরও স্বীকার করেছেন, ‘বিএনপি আন্দোলনে দুর্বল হলেও জনসমর্থনে দুর্বল নয়।’ তিনি নারায়ণগঞ্জ সিটি করপোরেশন নির্বাচনের উদাহরণ টেনেছেন। কিন্তু সমস্যা হলো নারায়ণগঞ্জে আওয়ামী লীগের বিজয় প্রমাণে করে না যে আওয়ামী লীগের জনসমর্থন বেড়েছে। সেখানে তাদের মনোনীত প্রার্থী সেলিনা হায়াৎ আইভী ব্যক্তিগত ভাবমূর্তি ও সবাইকে নিয়ে সিটি করপোরেশন পরিচালনা করার যে দৃষ্টান্ত দেখিয়েছেন, তা বিরল। আওয়ামী লীগের পাশাপাশি বিএনপি ও জাতীয় পার্টির সমর্থকেরাও তাঁকে ভোট দিয়েছেন। নির্বাচনে তিনি জাতীয় কোনো ইস্যুকে সামনে আনেনি।\nউল্লেখ্য, ২০১১ সালের নারায়ণগঞ্জ সিটি করপোরেশন নির্বাচনে আওয়ামী লীগ-সমর্থিত প্রার্থীকে সেলিনা হায়াৎ আইভী এক লাখের বেশি ভোটে পরাজিত করেছিলেন। তাই নারায়ণগঞ্জ সিটি নির্বাচনের জয়ে আওয়ামী লীগের খুব বেশি উল্লসিত হওয়ার কারণ আছে বলে মনে করি না।\nকথা বলা না-বলার ‘ছলনাময়ী’ গণতন্ত্র\nরাজনীতি দেশ বদলাতে চায়, নিজে বদলায় না\nনির্বাচনের আগাম ইশতেহার?\nধর্মবাদীদের নিয়ে টানাটানি\nপ্রথম অস্থায়ী ‘রাজধানী’ ও দুই যুবকের গল্প\nপাঠকের ভালোবাসা, পাঠকের দাবি\nসংস্কৃতির লড়াই ও কারাগারে বঙ্গবন্ধুর নববর্ষ পালন\n‘এপ্রিল ফুল’ ও মেয়রগণ\nকুমিল্লা নির্বাচন থেকে আমরা কী শিক্ষা নিতে পারি?\nআওয়ামী লীগের ‘কাউয়া’ এবং বিএনপির ‘রোষ’ তত্ত্ব\nআপস নয়, পরাজয়ই মেনে নিলেন ইয়াহিয়া\nআ.লীগে ‘ম্যারাডোনা’ নেই, তবু ভয়ে বিএনপি\n‘প্রতিদ্বন্দ্বিতাপূর্ণ’ নির্বাচনের একতরফা প্রচার কেন?\n‘বিরোধী দল না থাকলে গণতন্ত্র চলতে পারে না’\nখাদিজা হত্যাচেষ্টার রায় ও বদরুলের ঔদ্ধত্য\nপথের কাঁটা সরিয়ে দিলেন ভুট্টো\n‘ইয়াহিয়া বললেন, খেলা শেষ’\nহুকুমের আসামি কে?\nশহীদ-কন্যা ডরোথির কান্না ও স্বৈরাচারের বক্র হাসি\nআইয়ুবের টেলিফোন ধরলেন না ইয়াহিয়া\nহঠাৎ আলোচনায় কাদের খান!\nবাংলাদেশি শান্তিসেনার চোখে কম্বোডিয়া


জাতীয় প্রেসক্লাবের নির্বাচন ৩১ ডিসেম্বর হচ্ছে না! – আওয়ার নিউজ\nজাতীয় প্রেস ক্লাবের ব্যবস্থাপনা কমিটির নির্বাচন আগামী ৩১ ডিসেম্বর (সোমবার) অনুষ্ঠিত হচ্ছে না! আসন্ন জাতীয় সংসদ নির্বাচনের তফসিল ও নির্বাচনের দিনক্ষণ পিছিয়ে যাওয়ার প্রভাবে ওই নির্ধারিত তারিখে নির্বাচন অনুষ্ঠানের কোনো সম্ভাবনা নেই। জাতীয় সংসদ নির্বাচনের আগে কিংবা পরে নতুন দিনক্ষণ নির্ধারিত হবে। ব্যবস্থাপনা কমিটির নির্ভরযোগ্য দায়িত্বশীল সূত্রে এ তথ্য জানা গেছে।\nসূত্র জানায়, নির্বাচনের নতুন তারিখ নির্ধারণের লক্ষ্যে আগামী ১৪ নভেম্বর ব্যবস্থাপনা কমিটির বৈঠকে বসবে। কমিটির সদস্যেদের মতামতের ভিত্তিতে জাতীয় নির্বাচনের আগে কিংবা পরে নির্বাচন অনুষ্ঠিত হওয়ার নতুন তারিখ নির্ধারিত হবে। তবে নির্বাচনের আগেই নতুন তারিখ নির্ধারিত হওয়ার সম্ভাবনা বেশি!\nউল্লেখ্য, গত (৯ নভেম্বর) শুক্রবার জাতীয় প্রেস ক্লাব ব্যবস্থাপনা কমিটির এক সভায় ৩০ ডিসেম্বর (রোববার) প্রেসক্লাব ভবনে দ্বিবার্ষিক সাধারণ সভা ও ৩১ ডিসেম্বর সোমবার নির্বাচন অনুষ্ঠান করার দিনক্ষণ নির্ধারিত হয়।\nসভাপতি-সাধারণ সম্পাদকসহ কার্যনির্বাহী কমিটির ১৭ সদস্যের উপস্থিতিতে ওই সভায় ব্যবস্থাপনা কমিটির কর্মকর্তা ও সদস্য পদে নির্বাচন পরিচালনার জন্য বাংলাদেশ প্রেস ইনস্টিটিউটের (পিআইবি) মহাপরিচালক মো. শাহ আলমগীরসহ ৫ সদস্যের নির্বাচন কমিটিও গঠিত হয়।\nওই সভায় সিদ্ধান্ত হয়, নির্বাচনী তফসিল অনুসারে মনোনয়নপত্র গ্রহণ ও জমার শেষ সময় আগামী ১২ ডিসেম্বর। ১৪ ডিসেম্বর মনোনয়নপত্রের প্রাথমিক তালিকা প্রকাশ এবং আগামী ১৮ ডিসেম্বর প্রার্থিতা প্রত্যাহার ও চূড়ান্ত প্রার্থী তালিকা প্রকাশের শেষ তারিখ নির্ধারণ করা হয়।\nনির্বাচন নিয়ে মুখ খুললেন চিত্রনায়িকা ময়ূরী (পূর্বের সংবাদ)\n(পরের সংবাদ) ভোটের মাঠে মুখোমুখি রোকেয়া প্রাচী-শমী কায়সার


ধারণার চেয়েও বিপজ্জনক জিকা! at স্বাধীনতা৭১\nধারণার চেয়েও বিপজ্জনক জিকা!\nআন্তর্জাতিক ডেস্ক: ব্রাজিলের বিজ্ঞানীরা বলছেন, আগে যতটা ধারণা করা হয়েছিল মশাবাহিত জিকা ভাইরাস তার চেয়েও বেশি বিপজ্জনক।\nশীর্ষস্থানীয় চিকিৎসকরা জানিয়েছেন, জিকা স্নায়ুতন্ত্রের অনেক বেশি ক্ষতির কারণ হতে পারে এবং আক্রান্ত গর্ভবতী মায়েদের প্রতি পাঁচজনের একজন এই ভাইরাসে ক্ষতিগ্রস্ত হয়।\nতবে জিকার টিকা তৈরির প্রক্রিয়া এখনো প্রাথমিক পর্যায়ে রয়েছে এবং জিকা এখনো পুরো অঞ্চলজুড়ে ছড়িয়ে পড়ছে। অধিকাংশ চিকিৎসক এবং গবেষকরাই একমত যে জিকা ভাইরাসের সাথে শিশুদের অস্বাভাবিক ছোট মাথা নিয়ে জন্ম নেয়া বা মাইক্রোসেফালির যোগসূত্র রয়েছে।\nআগে ধারণা করা হতো জিকা আক্রান্ত গর্ভবতী নারীদের এক শতাংশের সন্তান মাইক্রোসেফালিতে আক্রান্ত হয়। তবে ব্রাজিলের চিকিৎসকরা জানিয়েছেন, গর্ভবতী নারীদের ২০ শতাংশ পর্যন্ত পর্যন্ত মাইক্রোসেফালি আক্রান্ত শিশুর জন্ম দিতে পারে। গুলান-বার সিনড্রোম নামে স্নায়ুতন্ত্রের একটি বিরল রোগের সাথেও জিকা ভাইরাসের সম্পর্ক পেয়েছেন বিজ্ঞানীরা।\nগুলান-বার সিনড্রোমের ফলে মানুষ সাময়িকভাবে পক্ষাঘাতগ্রস্ত হয়ে পড়তে পারে। জিকা ভাইরাসের কোন টিকা কিংবা ওষুধ নেই, রোগীদের প্রচুর পরিমাণে তরল পান করার পরামর্শ দেন চিকিৎসকরা। গর্ভে বেড়ে ওঠা শিশুদের ওপর জিকা ভাইরাসের প্রভাবই এখনো পর্যন্ত জিকা ভাইরাস নিয়ে সবচেয়ে বেশি উদ্বেগের কারণ। বিবিসি\nভাগনিকে দেখতে বাংলাদেশে সাকিব!


রাজশাহী সিটি কর্পোরেশন নির্মিত পদ্মা তীরের বিনোদন স্পট\nঅধ্যায় ১৯: জীবনযাত... রাজশাহী সিটি কর্পো...\n২০১৬ সালের ফেব্রুয়ারিতে নির্মিত অডভার মুনক্স গার্ড পার্কের প্রধান প্রবেশ দ্বার (ছবি- জানুয়ারি ২০১৭) ও এ পার্কের ভিতরের অংশ\nমহানগরীর এলাকার পদ্মার তীরকে মনোরম ও পর্যটকদের নিকট আকর্ষণীয় করে তোলার উদ্দেশ্যে বড়কুঠি বালুর ঘাটে পার্ক স্থাপন করা হয়। পরবর্তীতে এর নাম দেয়া হয় অডভার মুনক্স গার্ড পার্ক। অডভার মুনক্স গার্ড নরওয়ের একজন সাংবাদিক ছিলেন। ১৯৭১ সালে মুক্তিযুদ্ধের সময় তিনি বাংলাদেশে আসেন এবং নিজ দেশে মুক্তিযুদ্ধের সংবাদ পরিবেশন করতেন। বাংলাদেশ স্বাধীন হবার পর আপন শহর ক্রিস্টিয়ানস্যান্ড সিটির সঙ্গে রাজশাহীর সিটির স্থায়ী বন্ধুত্ব স্থাপনের জন্য গঠন করেন ক্রিস্টিয়ানস্যান্ড-রাজশাহী ফ্রেন্ডশিপ কমিটি (কেআরএফসি)। তার প্রচেষ্টায় এখানেও গঠিত হয় রাজশাহী-ক্রিস্টিয়ানস্যান্ড ফ্রেন্ডশিপ কমিটি (আরকেএফসি)। কেআরএফসি রাজশাহী খ্রীষ্টিয়ান মিশন হাসপাতালে শিশু ওয়ার্ড নির্মাণ, রাজশাহী ক্যান্সার হাসপাতাল নির্মাণে সহায়তা প্রদান, উত্তরাঞ্চলের বিভিন্ন স্থানে শিক্ষা প্রতিষ্ঠান স্থাপন, রাজশাহী মহানগরীর সবুজায়নে সহায়তা প্রদানসহ বিভিন্ন উন্নয়নমূলক কাজ অব্যাহত রেখেছে। অডভার মুনক্স গার্ড এর অবদানকে স্মরণে রাখার উদ্দেশ্যে এ গ্রন্থের লেখক আনারুল হক আনার প্রস্তাবের ভিত্তিতে এবং তৎকালীন প্যানেল মেয়র-১ সরিফুল ইসলাম বাবু ও প্রধান প্রকৌশলী মো. আশরাফুল হকের প্রচেষ্টায় রাজশাহী সিটি কর্পোরেশন এ পার্কের নামকরণ করে অডভার মুনক্স গার্ড পার্ক। ২০১৩ সালর ১৬ ফেব্রুয়ারি ক্রিস্টিয়ানস্যান্ড সিটির মেয়র অরভিড গ্রান্ডডেটজন ও রাজশাহী সিটি কর্পোরেশনের মেয়র এএইচএম খায়রুজ্জামান লিটন এর নাম সম্বলিত ব্যানার উদ্বোধন করেন। উভয় সিটির বন্ধুত্বের স্মারক হিসেবে ২০১১ সালের ২৪ অক্টোবর মেয়র এএইচএম খায়রুজ্জামান লিটন ক্রিস্টিয়ানস্যান্ড সিটিতে আবহমান বাংলার ইতিহাস সম্বলিত একটি ম্যুরাল চিত্র স্থাপন করেন।\nস্থানীয় সরকার, পল্লী উন্নয়ন ও সমবায় প্রতিমন্ত্রী জনাব জাহাঙ্গীর কবির নানক পাঠানপাড়ায় লালনশাহ পার্ক ১০ সেপ্টেম্বর ২০১৩ তারিখে আনুষ্ঠানিকভাবে উদ্বোধন করেন। পদ্মার তীর সংলগ্ন এ পার্কের বর্তমান নির্মাণ ব্যয় হয়েছে ২ কোটি ৬৪ লাখ টাকা। এ পর্যন্ত প্রায় শতকরা ৭০ ভাগ কাজ শেষ হয়েছে। প্ল্যান অনুযায়ী পুরো কাজটি শেষ করতে আরো প্রায় দেড় কোটি টাকা খরচ হবে।\nইতোমধ্যে তালাইমারী শহীদ মিনার চত্বরের সৌন্দর্যবর্ধন, ফুদকিপাড়ায় উন্মুক্ত মঞ্চ নির্মিত হয়েছে। কাজলার ফুলতলায় আরো একটি মনোরম স্পট নির্মাণ করা হয়েছে। পদ্মাতীরের এ সব বিনোদন স্পট নির্মাণে তৎকালীন মেয়র এএইচএম খায়রুজ্জামান লিটন উদ্যোগ গ্রহণ করেন। স্পটগুলো নির্মাণে প্যানেল মেয়র-১ ও ১২ নং ওয়ার্ড কাউন্সিলর সরিফুল ইসলাম বাবু ও প্রধান প্রকৌশলী মো. আশরাফুল হক সহযোগীমূলক ভূমিকা পালন করেন।\nপূর্ববর্তী বিষয় : টি গ্... পরবর্তী বিষয় : সিরোই...


পরিবর্তিত প্রক্রিয়ায় ‘বেস্ট অব দি বেস্ট’ প্রার্থী নিয়োগ করছে পুলিশ: আইজিপি - DesheBideshe\nHome/বাংলাদেশ/জাতীয়/পরিবর্তিত প্রক্রিয়ায় ‘বেস্ট অব দি বেস্ট’ প্রার্থী নিয়োগ করছে পুলিশ: আইজিপি\nঢাকা, ০৪ ডিসেম্বর – বাংলাদেশ পুলিশের মহাপরিদর্শক (আইজিপি) ড. বেনজীর আহমেদ বলেছেন, পরিবর্তিত নিয়োগ প্রক্রিয়ায় বাংলাদেশ পুলিশে সাব ইন্সপেক্টর, সার্জেন্ট ও কনস্টেবল নিয়োগের ফলে জব মার্কেট থেকে ‘বেস্ট অব দি বেস্ট’ লোক আসবে। সম্প্রতি নতুন পদ্ধতিতে সম্পন্ন হওয়া কনস্টেবল নিয়োগ প্রসঙ্গে জনগণকে নিশ্চয়তা দিয়ে তিনি বলেন, আমরা কনস্টেবল পদে ‘বেস্ট অব দি বেস্ট’ প্রার্থী নিয়োগে সক্ষম হয়েছি।\nশনিবার (৪ ডিসেম্বর) দুপুরে রাজধানীর একটি হোটেলে বাংলাদেশ পুলিশ ও টেলিটক বাংলাদেশ লিমিটেডের যৌথ আয়োজনে পরিবর্তিত পদ্ধতিতে বাংলাদেশ পুলিশের ক্যাডেট সাব-ইন্সপেক্টর পদে নিয়োগ কার্যক্রম সম্পর্কিত কর্মশালায় প্রধান অতিথির বক্তৃতায় আইজিপি এসব কথা বলেন।\nআইজিপি বলেন, নতুন প্রক্রিয়ায় কনস্টেবল নিয়োগ ছিল একটি দুঃসাহসিক কাজ। সফলভাবে এ প্রক্রিয়া সম্পন্ন করায় সংশ্লিষ্ট সবাইকে ধন্যবাদ। আপনারা বাংলাদেশ পুলিশে এক নবযাত্রার সূচনা করেছেন, সৃষ্টি করেছেন ইতিহাস। আপনারা এ ইতিহাসের অংশ হয়ে রইলেন।\nতিনি বলেন, সমাজ ও রাষ্ট্র পরিবর্তনশীল। সময়ের প্রয়োজনে সংগঠনে পরিবর্তন আনতে হয়। যে সংগঠন বা প্রতিষ্ঠান পরিবর্তন হয় না তা মৃত। আমরা মেধার পাশাপাশি শারীরিকভাবে যোগ্য প্রার্থীদের বাছাই করেছি। আগামী এক-দুই বছরের মধ্যে মানুষ এক্ষেত্রেও পরিবর্তন দেখবে।\nড. বেনজীর আহমেদ বলেন, প্রধানমন্ত্রীর নেতৃত্বে বাংলাদেশ ২০৪১ সালে উন্নত দেশে পরিণত হবে। বাংলাদেশ পুলিশকে উন্নত দেশের উপযোগী হিসেবে গড়ে তোলার লক্ষ্যে কনস্টেবল, সাব-ইন্সপেক্টর ও সার্জেন্ট নিয়োগ প্রক্রিয়া সংশোধনের মধ্য দিয়ে এ পরিবর্তনের সূচনা করা হয়েছে।\nতিনি বলেন, প্রায় চল্লিশ বছর পর কনস্টেবল নিয়োগে পরিবর্তন আনা হয়েছে। এজন্য প্রধানমন্ত্রী, স্বরাষ্ট্রমন্ত্রী, স্বরাষ্ট্র মন্ত্রণালয়সহ সংশ্লিষ্ট সবার প্রতি কৃতজ্ঞতা। সহকারী পুলিশ সুপার পদে নিয়োগের ক্ষেত্রেও পরিবর্তন আনা হবে বলে উল্লেখ করেন তিনি।\nজাতির পিতা বঙ্গবন্ধু শেখ মুজিবুর রহমানকে গভীর শ্রদ্ধাভরে স্মরণ করে তিনি বলেন, বঙ্গবন্ধুর দর্শন ছিল ক্ষুধা ও দারিদ্রমুক্ত বাংলাদেশ গড়ে তোলা। বঙ্গবন্ধুকন্যা শেখ হাসিনার প্রাজ্ঞ নেতৃত্ব ও সুযোগ্য পরিচালনায় বাংলাদেশ শনৈ শনৈ উন্নত হচ্ছে। বাংলাদেশ এখন উন্নয়নের বিস্ময় ম্যাজিক। আর এ ম্যাজিকের ম্যাজিশিয়ান প্রধানমন্ত্রী। সরকারের কৃষিবান্ধব নীতির কারণে দেশ এখন খাদ্যে স্বয়ংসম্পূর্ণ বলেও জানান তিনি।\nবাংলাদেশ পুলিশের নিয়োগ প্রক্রিয়ায় সহযোগিতা করার জন্য টেলিটক কর্তৃপক্ষকে ধন্যবাদ জানিয়ে আইজিপি বলেন, ভবিষ্যতেও টেলিটকের সঙ্গে কাজ করতে বাংলাদেশ পুলিশ আগ্রহী।\nডাক ও টেলিযোগাযোগ সচিব বলেন, সরকারি সংস্থা টেলিটক বাংলাদেশ লিমিটেড বাংলাদেশ পুলিশসহ বিভিন্ন সরকারি সংস্থার নিয়োগ প্রক্রিয়ায় যুক্ত থেকে স্বচ্ছ নিয়োগে অবদান রাখছে। ডিজিটাল বাংলাদেশ বাস্তবায়নে টেলিটক বিভিন্ন সরকারি সেবা স্বল্প খরচে সহজে জনগণের মাঝে পৌঁছে দেওয়ার মাধ্যমে মানুষের আস্থা অর্জনে সক্ষম হয়েছে। আজকের কর্মশালা নিয়োগ প্রক্রিয়ায় যুক্ত কর্মকর্তাদের দক্ষতা বাড়াবে বলে আশা প্রকাশ করেন তিনি।\nটেলিটক বাংলাদেশ লিমিটেডের ব্যবস্থাপনা পরিচালক বলেন, টেলিটক পুলিশের নিয়োগ প্রক্রিয়ায় যুক্ত থেকে স্বচ্ছ নিয়োগে অবদান রাখছে।\nঅনুষ্ঠানে ডাক ও টেলিযোগাযোগ বিভাগের সচিব মো. খলিলুর রহমান, টেলিটক বাংলাদেশ লিমিটেডের ব্যবস্থাপনা পরিচালক মো. সাহাব উদ্দিন বক্তব্য দেন। স্বাগত বক্তব্য দেন অতিরিক্ত আইজি মো. মাজহারুল ইসলাম। সাব ইন্সপেক্টর নিয়োগ প্রক্রিয়ার সার্বিক দিক তুলে ধরে বক্তব্য রাখেন এআইজি (আরএন্ডসিপি-১) মো. মাহফুজুর রহমান আল-মামুন। অনুষ্ঠানে অতিরিক্ত আইজি, ঢাকাস্থ পুলিশের বিভিন্ন ইউনিটের প্রধান, ঊর্ধ্বতন পুলিশ কর্মকর্তা এবং টেলিটকের সংশ্লিষ্ট ঊর্ধ্বতন কর্মকর্তারা উপস্থিত ছিলেন।\nকর্মশালায় পুলিশের বিভিন্ন ইউনিটের সহকারী পুলিশ সুপার থেকে অতিরিক্ত ডিআইজি পদমর্যাদার কর্মকর্তারা অংশ নেন। সব রেঞ্জ ডিআইজি ও জেলার পুলিশ সুপাররা ভার্চুয়ালি কর্মশালায় যুক্ত ছিলেন।


প্রশ্নঃ নারীরা আদর বেশি চায় না সেক্স বেশি চায়? | Amar Bangla Post\nHome / যৌন জীবন / প্রশ্ন ও উত্তর / প্রশ্নঃ যৌনতায় নারীরা কোনটি বেশি কামনা করেন, আদর নাকি দীর্ঘক্ষণ সঙ্গম?\nSyed Rubel August 25, 2017\tপ্রশ্ন ও উত্তর3Comments 8,173 Views\nউত্তরঃ আমাদের সাথে যোগাযোগ করার জন্য আপনাকে ধন্যবাদ। আমরা আপনার অনুসন্ধানী প্রশ্নের উত্তরে স্বাগতম জানাই। পুরুষদের একটি কঠিন সত্য জানা উচিৎ।\nযৌনতায় নারীরা আসলে কি চায় এ কঠিন সত্যটি আমাদের দেশের অধিকাংশ পুরুষদেরই অজানা।\nআমাদের দেশের পুরুষেরা মনে করে শুধু দীর্ঘ সময় সঙ্গম করলেই নারীরা তৃপ্তি লাভ করে। পুরুষদের মধ্যে এমনও পুরুষ আছে যারা পুশুর ন্যায় নারীর/স্ত্রীর উপর ঝাপিয়ে পড়ে। আর মনে করে নারীও তৃপ্তি পেয়ে গেছে। কিন্তু বিষয়টি সম্পূর্ণ উল্টো।\nআমাদের দেশের অনেক নারীই প্রকৃত যৌন সুখ লাভ থেকে বঞ্চিত। নারীদের অপূর্ণ যৌন তৃপ্তির হাহাকার বোকা-সোকা পুরুষদের দৃষ্টিগোচর হয় না। এইসব বেহুদা পুরুষ কখনো নারীর মন বুঝে না, বুঝেনা নারীর মনের চাহিদাও। নিজের কামনা নিবারণ করার একটি জায়গা চিনেছে, সেখানেই নিজের ইচ্ছামতো কাজ সেরে ন্যায়। এখানে নারীর ইচ্ছার দাম তাঁর কাছে নেই। হয়তো এজাতীয় পুরুষেরা ভাবেন, “নারীর যৌন চাহিদা থাকতে নেই, এটা কেবল পুরুষদের”।\nআমি আপনাদের সাথে কিছু বিবাহিত নারীর স্বামীর যৌন আচরণের অসন্তুষ্টির গল্প শেয়ার করি তাহলে নারীর যৌন চাহিদা কি-রূপ তা বুঝতে সহজ হবে।\nগত বছর ভারতীয় এক নারী পাঠিকা আমাকে মেইল করে জানিয়েছেন, “তাঁর বিয়ে হয়েছে আট বছর। পাঁচ বছরের একটি মেয়ে আছে। এই আট বছরের মধ্যে তিনি যৌনতার কোন রোমান্স উপভোগ করতে পারেনি। অথচ তাঁর বান্ধবীরা তাকে ‘সেক্স করার মতো আনন্দ দ্বিতীয় কোন কিছুতে নেই’। তিনি আক্ষেপ করে বলেন, এখন যদি আমি তাকে তালাক দেয় তাহলে সমাজের লোকেরা আমাকে নষ্টা মেয়ের উপাধি দিবে অথবা চরিত্রহীনা বলবে। লোক লজ্জার ভয়ে আমি এভাবেই সংসার করে যাচ্ছি। ”\nআর এ বছর বাংলাদেশি এক নব-বিবাহিতা নারী পাঠিকা ফেসবুকে ম্যাসেজ দিয়ে জানায়, “কয়েক মাস আগে আমার বিয়ে হয়েছে। আমার স্বামী আমার সাথে সব কিছুই করে কিন্তু আমার নিতম্বে স্পর্শ করে না। তাঁর এ মনো চাহিদা স্বামীর কাছে কিভাবে প্রকাশ করবে সেজন্য আমার কাছে সাহায্য চেয়েছেন।” বিশ্বাস করবেন, সেদিন তাঁর এ প্রশ্ন পড়ে আমি অনেক হেসে ছিলাম।\nআর এ চলতি মাসেই আমার আরেক নারী পাঠিকা ইমোতে ম্যাসেজ দিয়ে বলে, “তাঁর স্বামী তাঁর চুল ধরেই ঘুমিয়ে যান, আর কোনো কিছুর খবর থাকেনা। আর মিলনের তিন মিনিটের বেশি স্থায়িত্ব থাকে না।” এবার বুঝেন উনার অবস্থা কত গুরুতর খারাপ। আগে পিছনে সব শূণ্য।\nএখন আমাদের সামনে মূল প্রশ্ন হচ্ছে “যৌনতায় নারী কি চায়?” সেই উত্তরটি আমাদেরকে খুঁজে বের করতে হবে। আর সেটা আমাদের পাঠিকাদের কাছ থেকেই বের করবো।\nযেসব নারীরা তাদের সমস্যা নিয়ে আমাদের সাথে যোগাযোগ করেছেন আমরা তাদের মধ্যে থেকে কিছু নারীকে প্রশ্ন করেছিলাম, “তারা স্বামীদের কাছ থেকে কিরূপ যৌন আচরণ প্রত্যাশা করেন?” জবাবে তাদের মধ্যে থেকে অনেকেই বলেছেন, A to Z এর কথা। আর যাদের স্বামী মিলনের দ্রুত বীর্যপাত করে ফেলে তারা বলেছেন সঙ্গমের দীর্ঘ সময় বৃদ্ধির কথা। অর্থাৎ নারীরা আদর সোহাগের পাশাপাশি দীর্ঘ-সময় সঙ্গমও কামনা করেন।\nঅধিকাংশ নারী সঙ্গমের পূর্বে বেশি সময় স্বামী আদর সোহাগ লাভের আশা করেন। তারা কামনা করেন, স্বামী তাঁর দেহের বিশেষ স্থানটি নিয়ে মাতা-মাতি না থেকে বরং স্বামীর হাতের স্পর্শ তাঁর দেহের প্রতিটি অঙ্গে-প্রত্যঙ্গে ছুয়ে যাক। এতে সে যৌন মিলনের মতোই তৃপ্তি লাভ করে।\nবিভিন্ন সময়ে চালানো সমীক্ষা গুলো থেকে আমরা জানতে পারি একজন পুরুষ গড়ে ৫ থেকে ৭ মিনিট পর্যন্ত যৌন মিলন চালিয়ে যেতে সক্ষম। সে সমীক্ষা থেকে আরো উঠে আসে, নারীরা পূর্ণ তৃপ্তি লাভের জন্য স্বামীর কাছ থেকে আদর সোহাগ বেশিই কামনা করেন। তারা ফোরপ্লের মাধ্যমে তৃপ্তি লাভ করেন। অর্থাৎ তাদের স্বামীরা যৌন মিলনের সময় কম পেলেও তাদের স্বামীদের আদর সোহাগের মাধ্যমে যৌন তৃপ্তি লাভের দাড়প্রান্তে পৌঁছে যেতে পারেন।\nঅর্থাৎ, নারীরা যতটা না দীর্ঘ মিলন চান, তাঁর চেয়ে স্বামীর আদর সোহাগ বেশি পেতে কামনা করেন বা ভালোবাসেন।\nআরো পড়ুনঃ ফোরপ্লে কি? ফোরপ্লে করার নিয়ম\nআরো পড়ুনঃ আদর সোহাগের বিভিন্ন রূপ ও কলা কৌশল\nআমাদের পোস্ট পড়ে আপনার কাছে ভালো লাগলে শেয়ার করে অন্যদেরকে জানার সুযোগ দিন।\nTags bangla sex আদর সোহাগ বাংলা সেক্স ব্লগ সেক্স\nPrevious নারী অধিকারের পরিপন্থী আইন ‘মেরি ইওর রেপিস্ট’\nNext বাঁচতে হলে বেচতে হবে?\nপ্রশ্নঃ আমি যদি সহবাস করার আগে সময় বাড়ানোর জন্য ট্যাবলেট নিতে চাই। আপনার মতে কোনটা …\nবাংলাদেশের নারীদের যৌন জীবনের চরম একটি বাস্তবা ফুটে উঠেছে আপনার এই প্রশ্নের উত্তরে। সে আমার ক্লাসমেট বান্ধবী কথায় কথায় জানালো তার স্বামী সে নিজের চাহিদা বুঝে, বিয়ের তাঁকে সে কোন দিন যৌনতার আনন্দ দিতে পারেনি।\nচমৎকার উত্তর। সম্পাদককে মনের গহীন থেকে ধন্যবাদ জানাতে চাই। আপনি নারীর সমাজের ভিতরের চিত্র তুলে এনেছেন। বাংলাদেশে একটি সমীক্ষা চালানোর প্রয়োজন যা থেকে উঠে আসবে বাংলাদেশীয় নারীরা যৌন জীবনে তারা কতটুকু সন্তুষ্টি লাভ করে।\nসুন্দর মন্তব্য প্রদান করার জন্য আপনাকে ধন্যবাদ।


Hreflang ব্যাখ্যা | BehMaster\n11 জুন, 12\nhreflang একটি HTML বৈশিষ্ট্য যা Google এবং অন্যান্য সার্চ ইঞ্জিনকে ওয়েব পৃষ্ঠাগুলির স্থানীয় সংস্করণ সনাক্ত করতে দেয়৷ আপনি একটি ফরাসি দর্শকদের জন্য আপনার সাইটের বিভাগ আছে, উদাহরণস্বরূপ, একটি hreflang ট্যাগ Google কে বুঝতে সাহায্য করে যে বিভাগটি Google.fr-এ অনুসন্ধান ফলাফলে প্রদর্শিত হবে, Google.com নয়।\nhreflang জটিল নয়। কিছু সাইটের মালিক এটি ব্যবহার করতে ভয় পান, সম্ভবত গুগলের কঠোর ব্যাখ্যার কারণে। একজন সহকর্মী যেভাবে এটি বর্ণনা করেন তা আমি পছন্দ করি।\nলবিতে একটি মাস্টার ডিরেক্টরি সহ একটি অফিস ভবনের কথা ভাবুন। আরও উপযোগী হওয়ার জন্য, এই ডিরেক্টরিটি প্রতিটি তলায় থাকা উচিত, শুধু লবিতে নয়, যাতে মেঝে যাই হোক না কেন, আপনি সর্বদা অন্যান্য ফ্লোরে যা আছে তা খুঁজে পেতে পারেন।\nএকইভাবে, একটি ওয়েব পৃষ্ঠার ভাষা বোঝার জন্য, Google কে এই সম্পূর্ণ ডিরেক্টরিটি দেখতে হবে তা নির্বিশেষে এটি যে ভাষায় ল্যান্ড করুক না কেন। সম্পূর্ণ অভিন্ন hreflang কোডটি পৃষ্ঠার প্রতিটি অনুবাদিত সংস্করণে থাকা দরকার।\nএখানে একটি উদাহরণ hreflang কোড।\nভাষা এবং অঞ্চলের কোড প্রদর্শন করে, এই ব্লকের প্রতিটি লাইন গুগলকে বলছে হোম পেজের কোন সংস্করণটি গুগল সার্চ ইঞ্জিনে থাকা উচিত।\nউদাহরণস্বরূপ, প্রথম লাইনটি গুগলকে বলছে যে https://www.website.com ইংরেজি ভাষাভাষীদের জন্য মার্কিন যুক্তরাষ্ট্রের Google-এ থাকা উচিত।\nদ্বিতীয় লাইনটি গুগলকে বলে যে কানাডার ইংরেজি ভাষাভাষীদের জন্য, এটি https://www.website.com/en-ca/ সূচীকরণ করা উচিত।\nলাইন থ্রিতে কোনো ভাষা এবং অঞ্চল কোড নেই। এই ক্ষেত্রে, "de" উভয় অনুসন্ধানকারীদের প্রতিনিধিত্ব করে যারা জার্মান (ডয়েচ) কথা বলে। এটি মনে রাখার জন্য একটি বিশেষ ক্ষেত্রে।\nশেষ লাইনটি ক্যাচল ডিফল্ট। এটি অনুসন্ধান বটকে নির্দেশ দেয় যে "উপরের কোনোটিই যদি দর্শকদের প্রতিনিধিত্ব না করে, তাহলে https://www.website.com/-এ ডিফল্ট করুন।" এটি মুখস্থ করার জন্য অন্য বিশেষ ক্ষেত্রে।\nhreflang এর সাথে আমি যে চ্যালেঞ্জগুলির মুখোমুখি হই তা হল সাধারণত বিশ্বব্যাপী ইকমার্স সাইটগুলিতে বাস্তবায়ন ত্রুটি৷ একটি উদাহরণ ত্রুটি হল যেখানে পৃষ্ঠাটি ইংরেজিতে আছে, কিন্তু কোডটি প্রস্তাব করে যে এটি ফরাসি ভাষায়। কখনও কখনও কোডিং ভুলগুলি লক্ষ্য করা যায় না যতক্ষণ না একটি অনুসন্ধান অপ্টিমাইজার সেগুলিকে ধরে ফেলে৷ আপনি যদি একটি বিশ্বব্যাপী কোড ব্লকে প্রতিটি অঞ্চল এবং ভাষার প্রতিনিধিত্ব করার সহজ নিয়ম অনুসরণ করেন তবে আপনি ভুল করতে পারবেন না।\nসার্চ ইঞ্জিন ভাষা এবং অঞ্চল ছাড়াই নির্ধারণ করতে পারে hreflang কোড? গুগলের জন মুলার বলেছেন, “যদি এটি একটি ভিন্ন ভাষায় হয়, তবে সাধারণত Google এটি ছাড়াই বের করতে পারে hreflang. বেশিরভাগ প্রশ্নই স্পষ্টভাবে এক ভাষায়, তাই আমরা ব্যবহারকারীদের পৃষ্ঠার সেই সংস্করণে পাঠাতে পারি।"\nযাইহোক, অনুসন্ধান পেশাদাররা প্রায়শই জানেন যে Google স্পষ্ট উপাদানগুলি মিস করে। খারাপভাবে কোডেড বা অ্যাক্সেসযোগ্য না হওয়ার কারণে আমি গুরুতর ইনডেক্সেশন সমস্যা দেখেছি hreflang ট্যাগ.\nআমার উপদেশ? আপনার অডিট hreflang আপনি সঠিক সংকেত পাঠাচ্ছেন তা নিশ্চিত করতে ট্যাগ করুন। গুগল এখনও সম্পূর্ণ স্বয়ংসম্পূর্ণ নয়।\nDongle-tangling: অন্ধকার বিশৃঙ্খল শক্তি ব্যবহার করুন এবং আপনার হেডফোন অ্যাডাপ্টার আর হারান না\nকেন এবং কিভাবে ওয়ার্ডপ্রেসে একটি বিক্রি না করার বোতাম যোগ করবেন


আর অশ্বিন বর্ণবাদী টুইটগুলির জন্য অলি রবিনসনের সাসপেনশনের প্রতিক্রিয়া জানিয়েছেন ডিজিবলিটজ\nঅলি রবিনসনকে তার পুরানো কিছু টুইট পুনরায় প্রকাশের পরে ইসিবি-র স্থগিতের সিদ্ধান্তের বিষয়ে ভারতীয় স্পিনার রবিচন্দ্রন অশ্বিনের বক্তব্য ছিল।\n"আমি তার জন্য সত্যিকারের জন্য দুঃখিত অনুভব করি"\nইংলিশ বোলার অলি রবিনসনকে ঘিরে বর্তমান বিতর্ক নিয়ে প্রতিক্রিয়া জানিয়েছেন ভারতীয় স্পিনার রবিচন্দ্রন অশ্বিন।\nলর্ডসে নিউজিল্যান্ডের বিপক্ষে ইংল্যান্ডে অভিষেকের কারণে সম্প্রতি রবিনসন শিরোনাম করেছেন।\nতবে, এক দশক আগে তিনি লিখেছেন কিছু বর্ণবাদী এবং যৌনতাবাদী টুইটের পরে তার কৃতিত্ব ছড়িয়ে পড়েছিল।\nরবিনসন তার টুইটগুলির জন্য "রক্ষিতভাবে" ক্ষমা চেয়ে একটি বিবৃতি জারি করেছেন। তিনি বলেছিলেন যে তিনি তাদের সম্পর্কে "লজ্জিত", এবং স্পষ্ট করে বলেছেন যে তিনি "বর্ণবাদী বা যৌনতাবাদী নন"।\nতবে ইংল্যান্ড ও ওয়েলস ক্রিকেট বোর্ড (ইসিবি) ২২ বছর বয়সী এই বোলারকে রবিবার, Sunday জুন, ২০২১ সালে তদন্তের জন্য স্থগিত করেছে।\nরবি আশ্বিন এই বিষয়ে এখন তার বক্তব্য ছিল এবং স্বীকার করেছেন যে তিনি রবিনসনের জন্য "সত্যিকারের দুঃখিত" কারণ তিনি নিউজিল্যান্ডের বিপক্ষে ইংল্যান্ডের দ্বিতীয় টেস্টে হাতছাড়া করবেন।\nআমি কি সম্পর্কে নেতিবাচক অনুভূতি বুঝতে পারি # অলিরবিনসন কয়েক বছর আগেও করেছি, তবে তার পরীক্ষা কেরিয়ারের চিত্তাকর্ষক শুরু হওয়ার পরে তাকে সাময়িক বরখাস্ত করার জন্য আমি সত্যিকারের জন্য দুঃখিত। এই সাসপেনশনটি ভবিষ্যতে এই সামাজিক মিডিয়াতে কী ধারণ করে তার একটি দৃ strong় ইঙ্গিত is\n- মুখোশ পরে আপনার ভ্যাকসিন নিন ???? (@ আশ্বিনরাভি৯৯) জুন 7, 2021\n7 সোমবার, সোমবার থেকে একটি টুইট করে আশ্বিন বলেছিলেন:\n"অলি রবিনসন কয়েক বছর আগে যা করেছিলেন তার প্রতি আমি নেতিবাচক অনুভূতি বুঝতে পারি, তবে তার টেস্ট ক্যারিয়ারের দুর্দান্ত শুরু করার পরে তাকে সাময়িক বরখাস্ত করার জন্য আমি সত্যিই দুঃখিত।\n"এই স্থগিতাদেশ ভবিষ্যতে এই সামাজিক মিডিয়া জেনারেলটির কী ধারণার একটি দৃ strong় ইঙ্গিত।"\nThe Olymp Trade প্লার্টফর্মে ৩ টি উপায়ে প্রবেশ করা যায়। প্রথমত রয়েছে ওয়েব ভার্শন যাতে আপনি প্রধান ওয়েবসাইটের মাধ্যমে প্রবেশ করতে পারবেন। দ্বিতয়ত রয়েছে, উইন্ডোজ এবং ম্যাক উভয়ের জন্যেই ডেস্কটপ অ্যাপলিকেশন। এই অ্যাপটিতে রয়েছে অতিরিক্ত কিছু ফিচার যা আপনি ওয়েব ভার্শনে পাবেন না। এরপরে রয়েছে Olymp Trade এর এন্ড্রয়েড এবং অ্যাপল মোবাইল অ্যাপ। ইসিবি অলি রবিনসনের সাময়িক বরখাস্তের বিষয়টি নিশ্চিত করে টুইটারে একটি বিবৃতি জারি করে, যা প্রচুর প্রতিক্রিয়া জানায়।\nবিবৃতি: অলি রবিনসন সমস্ত আন্তর্জাতিক ক্রিকেট থেকে সাময়িক বরখাস্ত\n- ইংল্যান্ড এবং ওয়েলস ক্রিকেট বোর্ড (@ এসিবি_ক্রিকেট) জুন 6, 2021\nকেউ কেউ বোর্ডের সিদ্ধান্তের সাথে একমত হন। একজন টুইটার ব্যবহারকারী বলেছেন:\n“একজন ইংল্যান্ডের খেলোয়াড় এই দেশের প্রতিনিধিত্ব করে।\n“এই টুইটগুলি আট বছরের হতে পারে, তিনি কিশোর হতে পারেন (যদিও শিশু ছিলেন না), কিন্তু সেগুলি প্রকাশের পরে কীভাবে তিনি অ্যাবনি আরবি এবং মিকি হোল্ডিংয়ের মুখোমুখি হতে পারেন?\n“কীভাবে তারা হাসবেন এবং তাঁর হাত কাঁপবেন? এটা একটা লাঞ্ছনা। ”\nআরেকজন লিখেছেন: "শক্তিশালী ইংল্যান্ডের প্রতিনিধিত্ব করার যোগ্যতা নেই।"\nতবে, সাসপেনশনটি বেশিরভাগই কঠোর সিদ্ধান্ত হিসাবে দেখেছিলেন, দাবি করেছিলেন যে রবিনসন তখন যুবক ছিলেন এবং এখন আন্তরিকভাবে ক্ষমা চেয়েছিলেন।\nযদিও অলি রবিনসনের পুরাতন টুইটগুলি নতুন ক্ষোভের কারণ হয়ে দাঁড়িয়েছে, তবুও অনেক বিখ্যাত মুখ তাঁর বক্তব্যটি কঠোর বলে মন্তব্য করেছেন।\nসংস্কৃতি সেক্রেটারি অলিভার ডাউডেন বিশ্বাস করেন যে ইসিবি রবিনসনকে সাময়িক বরখাস্ত করে 'শীর্ষে' গিয়েছে।\n“অলি রবিনসনের টুইটগুলি আপত্তিজনক এবং ভুল ছিল। এগুলিও এক দশকের পুরানো এবং একটি কিশোরের লেখা ”\n“কিশোর এখন একজন মানুষ এবং সঠিকভাবে ক্ষমা চেয়েছে। ইসিবি তাকে সাময়িক বরখাস্ত করে শীর্ষে চলে গেছে এবং আবার চিন্তা করা উচিত। "\nইংল্যান্ডের অধিনায়ক জো রুটও রবিনসনের হয়ে ব্যাটে গিয়েছিলেন এবং বলেছেন যে তাঁর টুইটগুলি "গ্রহণযোগ্য নয়", তবে বোলারের অনুশোচনা সত্য।\nইংল্যান্ড নিউজিল্যান্ডের বিপক্ষে প্রথম টেস্ট ড্র করার পরে বক্তৃতায় রুট বলেছেন:\n“অলি বিশাল ভুল করেছে। তিনি ড্রেসিংরুম এবং বিশ্বের অন্যান্য অংশে ফ্রন্ট করেছেন এবং তিনি অত্যন্ত অনুশোচনা করেছেন।\nঅলি রবিনসনের অনুপস্থিতিতে ইংলিশটি ২০ শে জুন, ২০২১ বৃহস্পতিবার থেকে এজবেস্টনে দ্বিতীয় টেস্টে নিউজিল্যান্ডের সাথে লড়াই করবে।\nচিত্রগুলি রবিচন্দ্রন আশ্বিন ইনস্টাগ্রাম এবং রয়টার্সের সৌজন্যে\n"আমার বাবা বা আম্মু আমাকে সাহায্য করছেন না।"


নিজের ভাইঝিকেই বিয়ে করতে চলেছেন প্রভু দেবা! জোর গুঞ্জন ঘনিষ্ঠ মহলে – Disha Shakti News\nনিজের ভাইঝিকেই বিয়ে করতে চলেছেন প্রভু দেবা! জোর গুঞ্জন ঘনিষ্ঠ মহলে\nনাচের সৌজন্যে খ্যাতি হলেও ধীরে ধীরে পরিচালক হিসেবে বিনোদন জগতে নিজের পায়ের তলার মাটি শক্ত করেছেন প্রভু দেবা । আবারও সলমন খানের সঙ্গে জুটি বেঁধেছেন। তৈরি করছেন অ্যাকশন ড্রামা ‘রাধে’ । এর মধ্যেই পরিচালকের বিয়ের গুঞ্জনে সরগরম দাক্ষিণাত্য থেকে আরব সাগরের তীর। শোনা যাচ্ছে, দীর্ঘ ৯ বছর পর ফের বিয়ের পিঁড়িতে বসতে চলেছেন কোরিওগ্রাফার, অভিনেতা তথা পরিচালক। তাও আবার নিজের ভাইঝির সঙ্গে।হ্যাঁ, এমন খবরই প্রকাশ্যে এসেছে সম্প্রতি। সূত্রের খবর সত্যি হলে এবার নিজের ভাইঝির সঙ্গেই সাতপাকে বাঁধা পড়তে চলেছেন প্রভু।\nনৃত্যশিল্পী হিসেবেই নিজের কেরিয়ার শুরু করেছিলেন প্রভু দেবা। পরে অভিনয় জগতে প্রবেশ করলেও নাচের জন্যই সারা বিশ্বে তাঁর সুখ্যাতি। পেয়েছেন ভারতের মাইকেল জ্যাকসনের তকমা। পরে পরিচালকের দায়িত্ব কাঁধে নিয়েও সফল। দাক্ষিণাত্যের সীমানা ছাড়িয়ে সাফল্য পেয়েছেন বলিউডে।\nপেশাগত জীবনের এত সাফল্য সত্ত্বেও প্রভু দেবার ব্যক্তিগত জীবন বরাবর ‘পেজ থ্রি’র আলোচ্য বিষয় হয়ে উঠেছে। অভিনেতা-পরিচালকের প্রথম স্ত্রীর নাম রামলতা। তিন সন্তানও ছিল তাঁদের। ২০০৮ সালে ক্যানসারে আক্রান্ত হয়ে প্রভু দেবার প্রথম সন্তানের মৃত্যু হয়। এরপরই রামলতার সঙ্গে তাঁর সম্পর্ক খারাপ হতে শুরু করে। ২০১০ সালে ফ্যামিলি কোর্টে রামলতা অভিযোগ জানিয়েছিলেন, বিবাহিত হওয়া সত্ত্বেও অভিনেত্রী নয়নতারার সঙ্গে লিভ ইন সম্পর্কে রয়েছেন তাঁর স্বামীকে।\n২০১১ সালে তাঁদের বিচ্ছেদ হয়ে যায়। ২০১২ সালে আবার প্রভুর সঙ্গে সম্পর্কে ইতি টানার কথা জানান নয়নতারাও। তারপর তিনি মুম্বই চলে আসেন। ফের কাজে মন দেন। তবে শোনা যাচ্ছে, এবার নিজের ভাইঝির সঙ্গেই সম্পর্কে জড়িয়ে পড়েছেন ‘রাধে’র পরিচালক!\nPrevious ‘ছেলে ভারতের সফল গায়ক হোক, একেবারেই চাই না,’ সোনু\nNext দিল্লির বায়ুদূষণ এখনও চরম দশায়


আবেদনের শিক্ষক/ শিক্ষিকা সহায়ক / সহায়িকা পদঃ – Bengaljobnews\nUNA NO. WB14E0012165 GOVT OF INDIA & MSME RECOGNIZED ONE AND ONLY FREE EMPLOYMENT MISSION IN WEST BENGAL & ALL OVER INDIA.\nঅনলাইন পরীক্ষার মাধ্যমে ৭০ নন্বরের সংক্ষিপ্ত প্রশ্নের ১ঘণ্টার পরীক্ষা নেওয়া হইবে। উক্ত পরীক্ষায় ২৮% নম্বর প্রাপ্ত পার্থীদের পুনরায় ৩০ নম্বরের অ্যাকাডেমিক ঙ্কোর ও পার্সনালিটি টেস্টের জন্য ডাকা হইবে। এবংযোগ্যতার ভিত্তিতে প্রথম প্যানেলের পার্থীদের নাম ওয়েবসাইট-এ প্রকাশ করা হইবে এবং SMS- এর মাধ্যমে পার্থীদের জানানো হইবে ৷ ১৮/০ ১/২০১৮ মধ্যে সকল নিয়োগ সম্পন্ন করা হইবে ৷\nআবেদনের বিস্তারিত নিয়মাবলীঃ\nযেকোনো বিভাগে স্নাতক বা স্নাতকোত্তর এবং কস্পিউটারে যেকোন Govt স্বীকৃত সংস্থার ডিগ্রি থাকলে পার্থীরা শিক্ষক / শিক্ষিকা পদের জন্য আবেদন করিতে পারেন৷ মাসিক বেতন : ১১৬০০-১৮৭০০ টাকা৷ আবেদনপত্র (ফর্ম) পুরনের শেষ দিন ২৩/১২/২০১৭ ৷ আবেদনপত্র-র (ফর্মের) মূল্য ১৮০ টাকা। তপশিলি ও আদিবাসিদের জন্য ১৩০ টাকা। উক্ত পদে আবেদনের জন্য নূন্যতম বয়স ১৮ বছর ও সর্বোচ্চ ৪০ বছর (০১/১২/২০১৭)।\nসহায়ক / সহায়িকা পদঃ\nঅষ্টমশ্রেণী থেকে উচ্চমাধ্যমিক উত্তীর্ন পার্থীগন সহায়ক/ সহাযিকা পদের জন্য আবেদন করিতে পারেন৷ মাসিক বেতন- ৮৬০০-১২৫০০ টাকা ৷ আবেদনপত্র (ফর্ম) পুরনের শেষ দিন ২৩/ ১২/২০ ১৭ ৷ আবেদনপত্র-র(ফর্মের) মূল্য ১৩০ টাকা ৷ উক্ত পদে আবেদনের জন্য নূন্যতম বয়স ১৮-বছর ও সর্বোচ্চ বয়স ৪০-বছর (০১/১২/২০১৭)।\nবিঃ দ্রঃ ১। সফল পার্থীগনকে নিজস্ব জেলাতে ও নিজস্ব ব্লকে উক্ত পদগুলিতে নিয়োগ করা হইবে ৷\n২। অসফল পার্থীগনের আবেদনপত্র-র (ফর্ম) পুরনের মূল্য ফেরতযোগ্য নহে।\nআবেদনপত্র (ফর্ম) পুরনের বিস্তারিত নিয়মাবলীঃ\nঅনলাইন-র মাধ্যমে-ই আবেদনপত্র (ফর্ম) পূরনের মূল্য (ফি) জমা করিতে হইবে।\n(ক্রেডিট কার্ড , ডেভিড কার্ড বা Online Banking মাধ্যম্যে)\nশিক্ষক/ শিক্ষিকা পদের জন্যঃ\nআবেদনপত্র-র (ফর্ম) মূল্য ১৮০ টাকা তপশিলি ও আদিবাসিদের জন্য ১৩০ টাকা।\nসহায়ক / সহায়িকা পদের আবেদনপত্র-র (ফর্মের) মূল্য ১৩০ টাকা৷\nএছারা, West Bengal-র আবেদনকারিরা Website থেকে আবেদনপত্র (ফর্ম)ডাউনলোড করিয়া Offline-এ – E-Digital Corporation-এর District Coordinator অফিস গুলিতে Indian Post বা ক্যুরিয়র যোগেপাঠাতে পারেন ৷ সমস্ত সার্টিফিকেট-এর নিজ প্রত্যায়িত নকল (Self Attested জেরক্স) ও আবেদনপত্র-র (ফর্ম) মূল্য যেকোনো Bank – এর Demand Draft / Pay Order-এর সহিত পাঠাতে হইবে৷\nE-Digital India Corporation will be provide the below mentioned material at free of cost towards the successful candidate:\nTeacher : Syllabus, Course Material, Laptop, Smart Tablet, Projector, Pen Drive free of cost\nE-Digital India Corporation সফল পার্থীদের নিম্নলিখিত শিক্ষা সহযোগী সামগ্রীগুলি বিনামূল্যে প্রাদান করিবে।\nশিক্ষকঃ সিলেবাস, শিক্ষা সামগ্রী, লেপটপ, স্মার্ট ট্যাবলেট, প্রোজেক্টর, পেন ড্রাইভ।\nDemand Draft করবেনঃ\n“E-Digital India Corporation”(Payable in West Bengal )\nDistrict Coordinator’s Office Address :\nউত্তর ২৪ পরগনাঃ E-Digital India Corporation- যশোহর রোড, সিকদাৱ পল্লী, (মহেন্দ্র মটোরের এর কাছে), পিন- ৭৪৩২৩৫,বনগ্রাম।\nবর্ধমানঃ E-Digital India Corporation C/o. Sabmecto Consultancy Services, ২য় তল, সমাদ্দার ভবন, ২৫৯ জি টি রোড, ষ্টার সিনেমা হল-র নিকট, বর্ধমান, পিন-৭১৩১০১\nনদীয়াঃ E-Digital India Corporation, মালঞ্চ পাড়া, হাইটেক টাওয়ার-র পাশে , নবদ্বীপ ,পিন – ৭ ৪১৩০২\nও E-Digital India Corporation গ্রাম + পো : আসান্নগর ,থানা- ভীমপুর ,পিন-৭৪১১৬১, ব্লক – কৃষ্ণনগর- ১\nবীরভূমঃ E-Digital India Corporation, এস এন এডুকেশন (প্রাথমিক বিদ্যালয়ের বিপরীতে)। গ্রাঃ + পোঃ মুড়ারই , জেলা – বীরভূম , পিন – ৭৩১২১৯\nHello I'm Subrata Sadhukhan Software & Web Developer, Senior IT Consultant General Manager @ Tech7.co.in Chief Executive Officer @Bengalwebhosting Datacenters Pvt.Ltd D.O.B 12-01-1990 PHONE +91 9474885582 ADDRESS Chakdaha, Nadia, West Bengal.Inida 741238 E-MAIL info@subratasadhukhan.com WEBSITE www.subratasadhukhan.com Offical Blog https://subratasadhukhan.com/blog\nBe the first to comment on "আবেদনের শিক্ষক/ শিক্ষিকা সহায়ক / সহায়িকা পদঃ"


March 11, 2017\tভাইরাল, ভিডিও187\nMarch 9, 2017 1 151\nসম্প্রতি যুক্তরাষ্ট্রে ইন্টারন্যাশনাল জার্নাল অফ ইন্ডাস্ট্রিয়াল এন্ড সিস্টেমস ইঞ্জিনিয়ারিং-এ প্রকাশিত এক গবেষণায় দেখা গিয়েছে যে নিয়মিত নামাজ পড়লে তা মানবদেহের উপর অনেক ইতিবাচক প্রভাব ফেলে।\nMarch 9, 2017133\nবাংলাদেশ আর শ্রীলঙ্কা মধ্যকার গল টেস্টের দু'টি ভিডিও নিয়ে টুইটারে বেশ সোরগোল হচ্ছে।\nMarch 8, 2017213\nবাংলাদেশে বোরকা পরা এক নারীর সঙ্গে দুর্ব্যবহার এবং তাঁকে কানধরে মাফ চাওয়ানোর এক ভিডিও ছড়িয়ে পড়েছে ইন্টারনেটে।\nMarch 8, 20175,182\nMarch 4, 2017138\nইউনূসকে নিয়ে কি গর্বিত নয় ঢাকা বিশ্ববিদ্যালয়?\nপ্রশ্নটা করা বিব্রতকর৷ করতাম না যদি ঢাকা বিশ্ববিদ্যালয়ের ফেসবুক পাতায় করা পোস্টটি চোখে না পড়তো৷ ইউনূসের নাম বাদ দিতে পোস্টটি সম্পাদনা করা হয়েছে তিনবার৷\nMarch 4, 2017137\nবসুন্ধরা আবাসিক এলাকার একটি গেটে নর্থ সাউথ বিশ্ববিদ্যালয়ের এক শিক্ষার্থীকে নিরাপত্তারক্ষীদের পেটানোর প্রতিবাদে শিক্ষার্থীরা চালিয়েছে ব্যাপক ভাঙচুর৷ প্রতিবাদী শিক্ষার্থীদের জঙ্গি বলেছে কয়েকটি সংবাদমাধ্যম৷ এটা কি ঠিক হলো?\nMarch 3, 2017142\nবসুন্ধরায় নর্থ সাউথের শিক্ষার্থীকে মারধোরকারী নিরাপত্তাকর্মীরা বসুন্ধরা আবাসিক এলাকার নয় বলে দাবি বসুন্ধরা কর্তৃপক্ষের\nগত বুধবার রাত দশটার দিকে বসুন্ধরা আবাসিক এলাকায় মোটরসাইকেল পার্ক করাকে কেন্দ্র করে নর্থ সাউথ বিশ্ববিদ্যালয়ের ছাত্র শাহরিয়ার হাসনাত তপুকে মারধোর করা হয়েছে, এমন সংবাদ ছড়িয়ে পড়ে বিভিন্ন সামাজিক যোগাযোগ মাধ্যমে।\nFebruary 28, 2017110\nFebruary 20, 2017322\nভালভাবে বেঁচে থাকার জন্য রাতের বেলায় পর্যাপ্ত পরিমাণ ঘুম শুধু একটি উপায়ই নয় বরং মহৌষধ হিসেবে পরিগণিত। পরিমাণ মতো ঘুম সর্বক্ষেত্রে সফলতা পাওয়ার অন্যতম একটি হাতিয়ার হিসেবেও কাজ করে।\nFebruary 17, 2017100\nFebruary 16, 2017290\nজীবন সহজ করে যে ১৩টি অ্যাপ\nআমাদের প্রতিদিনের যোগাযোগ, খেলাধুলা এবং কাজকর্মে স্মার্টফোন বৈপ্লবিক পরিবর্তন নিয়ে হাজির হলেও এর ব্যবহার অনেকটা নির্দিষ্ট কিছু কাজের মধ্যেই সীমাবদ্ধ। সব ধরণের প্রয়োজন মেটাতে স্মার্টফোনে ডাউনলোড এবং ইন্সটল করে নিতে পারেন কিছু অসাধারণ অ্যাপস।\nFebruary 15, 201783\nFebruary 15, 2017222\nFebruary 13, 2017126\nFebruary 12, 2017246\nFebruary 6, 2017237\nজার্মানিতে অকালে প্রাণ হারান এক বাংলাদেশি শিক্ষার্থী। তাঁর পরিবার আর্থিকভাবে স্বচ্ছল নয়, আর সরকার প্রতিশ্রুতি দিয়েই ক্ষান্ত। ফলে একদল শিক্ষার্থী উদ্যোগ নেন মরদেহ দেশে পাঠানোর। সেই উদ্যোগের রাজনীতিকরণ করা হলো কৌশলে।\nFebruary 6, 2017169\nছোটবেলায় মুরব্বিরা বলতেন, কুকুর দেখলে দৌড় দিবি না। খুবই গুরুত্বপূর্ণ পরামর্শ। তবে শুধু এটা নয়, রাস্তার কুকুর থেকে নিরাপদ থাকার আরো কিছু উপায় আছে।


বিএনপির হামলায় মৃত্যুর মুখ থেকে ফিরে আসা শাহাবউদ্দিন ইউপি চেয়ারম্যান থেকে মন্ত্রী হলেন\nBy নিউজডেস্ক on জানুয়ারি ৭, ২০১৯ জাতীয়, রাজনীতি, শীর্ষ সংবাদ, সারাদেশ\nমো. শাহাবউদ্দিন এমপি, সৎ এবং পরিচ্ছন্ন রাজনীতিবিদ হিসেবে পরিচিত। মৌলভীবাজারের বড়লেখা সদর ইউনিয়নের চেয়ারম্যান হিসেবে যাত্রা শুরু করে সাংসদ, হুইপ হয়ে পৌঁছেছেন মন্ত্রীত্বের আসন পর্যন্ত। আগামীকাল পূর্ণমন্ত্রীর দায়িত্ব নিচ্ছেন মৌলভীবাজার-১ আসনের সাংসদ শাহাবউদ্দিন।\n১৯৮৪ সালে প্রথম মৌলভীবাজারের বড়লেখা উপজেলার সদর ইউনিয়নের চেয়ারম্যান হিসেবে নির্বাচিত হন তিনি। ওই নির্বাচনের পর রাজনীতির মাঠে আর পেছন ফিরে তাকাতে হয়নি। একটানা ৩ বার ইউপি চেয়ারম্যান ছিলেন তিনি। চেয়ারম্যান থাকা অবস্থায় বিএনপি কর্মীদের হামলায় মৃত্যুর খুব কাছ থেকে ফিরে আসেন তিনি। শত্রুরা তাকে মৃত ভেবে ফেলে যায়। সে ঘটনা নিয়ে সিলেটের নির্বাচনী জনসভায় স্মৃতিচারণ করেন শেখ হাসিনা।\n১৯৯৬ সালের প্রথম বাংলাদেশ আওয়ামী লীগ থেকে মনোনয়ন পেয়ে বিএনপির হেভিওয়েট প্রার্থী সাবেক প্রতিমন্ত্রী এবাদুর রহমানকে পরাজিত করে সংসদ সদস্য নির্বাচিত হন তিনি। ২০০১ এর নির্বাচনে হেরে গেলেও ২০০৮ এ আবারও সংসদ সদস্য নির্বাচিত হন। সেই ধারাবাহিকতায় ২০১৪ সালের দশম জাতীয় সংসদে এবং একাদশ সংসদ নির্বাচনে নির্বাচিত হয়ে পরপর ৩ বার সংসদ সদস্য নির্বাচিত হন মো. শাহাবউদ্দিন।\nধারাবাহিক রাজনীতিক ও জনপ্রতিনিধি, সৎ এবং সজ্জন ব্যক্তি হিসেবে পরিচিত ইউনিয়ন চেয়ারম্যানের সিঁড়ি বেয়ে ওপরে ওঠা মো. শাহাবউদ্দিন মন্ত্রী হচ্ছেন একাদশ জাতীয় সংসদে। তিনি বন ও পরিবেশ মন্ত্রণালয়ের মন্ত্রী হচ্ছেন। এর আগে দশম সংসদের সরকারদলীয় হুইপের দায়িত্ব পালন করেন।\nতার মন্ত্রী হওয়ার খবরে এলাকায় বইছে আনন্দের বন্যা। শাহাবউদ্দিনের মন্ত্রী হওয়ার খবরে বড়লেখা-জুড়ী উপজেলার ১ পৌরসভাসহ ১৬টি ইউনিয়নের দলীয় নেতাকর্মীসহ সাধারণ জনগণের মাঝে দেখা দিয়েছে আনন্দ, উচ্ছ্বাস আর উল্লাস।\nরোববার দুপুরে শাহাবউদ্দিন পূর্ণ মন্ত্রী হচ্ছেন এই খবরটি তার নির্বাচনী এলাকায় প্রচার হয়। প্রথমবারের মতো জেলার এই আসনে পূর্ণ মন্ত্রী পেয়ে উচ্ছ্বসিত নেতাকর্মী থেকে শুরু করে সাধারণ মানুষ। দক্ষিণবাজার এলাকায় নেতাকর্মীরা মিষ্টি বিতরণ করেন। এরপর পৌর শহরে আনন্দ মিছিল বের করা হয়। মিছিলটি শহর প্রদক্ষিণ করে। এছাড়া বড়লেখা ও জুড়ী উপজেলার বিভিন্ন এলাকায় মিষ্টি বিতরণ ও মিছিল করার খবর পাওয়া গেছে।\nচারবারের নির্বাচিত সৎ, সজ্জন এই সংসদ সদস্যকে এবার পূর্ণ মন্ত্রী করায় প্রধানমন্ত্রীর প্রতি কৃতজ্ঞতা প্রকাশে কৃপণতা করেননি তার নির্বাচনী এলাকার লোকজনসহ দলীয় নেতাকর্মীরা।\nমৌলভীবাজার জেলা আওয়ামী লীগের সভাপতি নেছার আহমদ এমপি, পৌর মেয়র ফজলুর রহমানসহ তৃণমূলের নেতাকর্মীরা অভিনন্দন জানিয়েছেন শাহাবউদ্দিনকে।\nনিজের এই অর্জনকে জেলার সবার উল্লেখ করে হবু মন্ত্রী মো. শাহাবউদ্দিন বলেন, আমার ওপর আস্থা রাখার জন্য প্রধানমন্ত্রীকে ধন্যবাদ এবং কৃতজ্ঞতা। দায়িত্ব পালনে আমি সবার সহযোগিতা চাই।


সাহিত্য সাঈদ আহমদ\nকরাচিতে দুই কামরার বাসায় থাকেন সাঈদ আহমদ। সরকারি চাকরিতে একজন বাঙালি কর্মকর্তা হিসেবে তিনি তখন কোণঠাসা অবস্থায়। ওই সময় করাচিতে গেলেন শিল্পাচার্য জয়নুল আবেদিন। কিছুদিনের মধ্যেই সেখানে হাজির হলেন শিল্পী হামিদুর রাহমান ও মুর্তজা বশীর। এদের সাথে এসে যোগ দিলেন করাচির বিখ্যাত চিত্রকর সাদেকাইন। দুই কামরার বাসার পক্ষে যথেষ্ট ভীড়। সারা দিন পেইন্টিং, আড্ডা, হট্টগোল লেগেই আছে। বিরক্ত হয়ে পড়লেন সাঈদ আহমদ। অফিস থেকে বাসায় ফিরে নিজের কাজ কিছুই করা হচ্ছিল না তাঁর। একদিন তিনি রেগে গিয়ে অন্যান্যদেরকে বললেন, 'আমি দরজা বন্ধ করে কাজ করব। আপনারা হৈচৈ করবেন না।'\nদরজা বন্ধ করে লিখতে বসে গেলেন তিনি। একটানা রাত আটটা পর্যন্ত লিখলেন। লিখলেন ইংরেজিতে। প্রায় সাতদিনে এ লেখাটি একটি অ্যাবসার্ডধর্মী পূর্ণাঙ্গ নাটক হয়ে উঠল। নাটকের নাম রাখলেন 'দ্য থিং' । নাটকটি তিনি পড়ে শুনালেন জয়নুল আবেদিন ও হামিদুর রাহমানকে। জয়নুল আবেদীন শুনে মন্তব্য করলেন, 'এই নাটক খুব মুশকিলের। আমি তেমন বুঝতে পারি নাই। তবে আমি এটির প্রচ্ছদ করব।' শিল্পাচার্য এ নাটকের প্রচ্ছদ পরিকল্পনা করেছিলেন, কিন্তু প্রচ্ছদটি আঁকা হয়নি তাঁর। সাঈদ আহমদের 'দ্য থিং' নাটকটি যখন লেখা হয় তখনও বাংলায় তো নয়ই উপমহাদেশেও অ্যাবসার্ডধর্মী কোনও নাটক রচিত হয়নি। সাঈদ আহমদের সমসাময়িক পশ্চিমবঙ্গের নাট্যকার বাদল সরকার অ্যাবসার্ডধর্মী নাটক 'এবং ইন্দ্রজিৎ' রচনা করেন আরও এক বছর পর ১৯৬২ সালে ।\n১৯৬১ সালে আমেরিকা থেকে করাচিতে আসে মেইন বিশ্ববিদ্যালয়ের 'মেইন মাসকুইয়ার্স' দল। তখন নাট্যকার হিসেবে এই দলের দলনেতা ড. হারশালের সাথে পরিচয় হয় সাঈদ আহমদের। করাচিতে এ দলের পরিবেশনায় 'দ্য থিং' মঞ্চস্থ হয়। নাটকটি বাংলায় 'কালবেলা' নামে মঞ্চায়নের ব্যবস্থা নেয় ড্রামা সার্কল। গ্রুপ থিয়েটারের পথিকৃৎ নাট্যসংগঠনগুলোর অন্যতম ড্রামা সার্কল অ্যাবসার্ডধর্মী প্রথম নাটকটিকে মঞ্চে জীবন্ত করে তোলে। এক্ষেত্রে নাট্যনির্দেশক বজলুর রহমান ও নাট্যকার নিজে নাটকটির বাংলা অনুবাদ করেন। পরে নাট্যকার নিজে আরও পরিমার্জন ও সংশোধন শেষে এটিকে মুদ্রণ মাধ্যমের উপযোগী করে তোলেন এবং 'পরিক্রমা' নামের একটি সাহিত্যপত্রে সেটি প্রকাশিত হয়। ১৯৬২ সালের জুলাই মাসে ড্রামা সার্কল ঢাকার তোপখানা রোডে তৎকালীন ইউসিস মিলনায়তনে এটি মঞ্চস্থ করে। 'কালবেলা' নাটকটি বেশকিছু ভাষায় অনূদিত এবং বিদেশে মঞ্চস্থও হয়েছে।\nবাংলা নাটক ও নাট্যচর্চার ইতিহাসে সাঈদ আহমদ বিশেষ ও বিশিষ্ট ব্যতিক্রম। দেশের নাটককে বিশ্বের রঙ্গমঞ্চে নিয়ে গেছেন তিনি। বাংলাদেশের আধুনিক নাট্যচর্চার গোড়াপত্তনকারীদের অন্যতম সাঈদ আহমদ উপমহাদেশের অ্যাবসার্ড নাটকের পথিকৃৎ। নাট্যকার সাঈদ আহমদ সঙ্গীতজ্ঞ, চিত্র-সমালোচক, সংস্কৃতিবেত্তা, নির্মাতা এবং অভিনেতাও। বিভিন্ন ভাষায় তাঁর নাটক অনূদিত হয়েছে। বিশ্বের নামিদামি অনেক একাডেমি ও বিশ্ববিদ্যালয়ে তিনি বক্তৃতা দিয়েছেন। তিনি আমাদের শিল্প-সংস্কৃতির অঙ্গনে সর্বজনশ্রদ্ধেয় ব্যক্তিত্ব।\nসাঈদ আহমদের জন্ম ১৯৩১ সালের ১ জানুয়ারি পুরনো ঢাকার ইসলামপুরের এক সম্ভ্রান্ত পরিবারে। নর্মাল স্কুলে প্রাথমিক শিক্ষা শেষ করেন তিনি। এরপর ঢাকার ঐতিহ্যবাহী কলেজিয়েট স্কুল থেকে ১৯৪৬ সালে ম্যাট্রিক পাস করেন। রাজনৈতিক পরিস্থিতির কারণে অন্য অনেকের মতো তাঁর শিক্ষাজীবনের ধারাবাহিকতায় এক বছরের জন্য ছেদ পড়ে। ফলে ১৯৪৯ সালে ইন্টারমিডিয়েট পাস করেন এবং ভর্তি হন ঢাকা বিশ্ববিদ্যালয়ে। ১৯৫৪ সালে ঢাকা বিশ্ববিদ্যালয় থেকে আন্তর্জাতিক সম্পর্ক বিষয়ে স্নাতকোত্তর ডিগ্রি লাভ করে ব্রিটেনে চলে যান। ১৯৫৬ সালে লন্ডন স্কুল অব ইকনোমিক্স থেকে পোস্ট গ্র্যাজুয়েট ডিগ্রি লাভ করেন তিনি।\nশিক্ষাজীবন শেষ করার পরপরই ১৯৫৬ সালে সরকারি চাকরিতে যোগ দিয়ে তৎকালীন পশ্চিম পাকিস্তানে চলে যান তিনি। স্বাধীনতার পর থেকে ১৯৮৭ সাল পর্যন্ত বাংলাদেশ সরকারের সচিব হিসেবে নিষ্ঠার সাথে নিজের উপর অর্পিত দায়িত্ব পালন করে গেছেন। দীর্ঘ চাকরি জীবনের প্রথমদিকে পাকিস্তান ও পরবর্তীতে বাংলাদেশ সরকারের বিভিন্ন গুরুত্বপূর্ণ পদে অধিষ্ঠিত ছিলেন তিনি।\nসাঈদ আহমদের পরিবার শুধু বংশপরিচয়ের দিক থেকে নয়, শিল্প-সংস্কৃতির দিক থেকেও সম্ভ্রান্ত। তাঁর বাবা মীর্জা এফ মোহাম্মদ ও মা জামিলা খাতুন দুজনেই সংস্কৃতি আমোদে মানুষ। বাবা ও চাচার সাথে প্রখ্যাত সঙ্গীতসাধক ওস্তাদ আলাউদ্দিন খাঁর বন্ধুত্ব ছিল। সুফিবাদের গভীর তত্ত্ব নিয়ে তাঁর মা জামিলা খাতুন এবং শিল্পী আব্বাসউদ্দিনের মধ্যে আলোচনা বেশ জমে যেত। সাঈদ আহমদের পরিবারের সাথে ঢাকার সংস্কৃতিবান পরিবারগুলোর সখ্য ছিল। শিল্প-সংস্কৃতি ও সাহিত্যের বিভিন্ন শাখার বিশিষ্ট ব্যক্তিদের সমাবেশ ঘটত তাঁদের বাড়িতে।\nসাঈদ আহমদের ভাইবোনদের মধ্যে বেতার ব্যক্তিত্ব নাজির আহমদ ও চিত্রশিল্পী হামিদুর রাহমান শিল্প-সংস্কৃতির অঙ্গনে স্বনামধন্য ব্যক্তিত্ব। অন্য ভাইবোনদের মধ্যে আছেন নাসির আহমদ, মেহেরুননিসা বেগম এবং শামসুন্নাহার বেগম, লুৎফুন্নাহার বেগম। ভাইদের মধ্যে কনিষ্ঠ ছিলেন সাঈদ আহমদ।\nআজকের সাঈদ আহমদ নাটকের জন্য সমধিক পরিচিত হলেও শৈশব ও কৈশোরে এমনকি প্রথম যৌবনেও সঙ্গীত তাঁকে যতটা মগ্ন করে রেখেছিল নাটক ততটা মগ্ন করতে পারেনি। একেবারে ছেলেবেলা থেকেই অসম্ভব টান ছিল সঙ্গীতের প্রতি। আবৃত্তি আর গান মিলে ছিল তাঁর ছেলেবেলা। দশ বছর বয়সে রবীন্দ্রনাথ ঠাকুরের 'পলাতকা' আবৃত্তি করে প্রথম পুরস্কার বিজয়ী হয়েছিলেন তিনি। স্কুলের অনুষ্ঠানে গান গাওয়ার জন্যও তাঁর ডাক পড়ত।\nবড়মাপের সঙ্গীতসাধক হওয়ার তীব্র আকাঙ্খা তাঁকে পেয়ে বসেছিল। বিখ্যাত সঙ্গীতজ্ঞ ওস্তাদ আলাউদ্দিন খাঁ, ওস্তাদ আয়েত আলী খাঁ সাহেবের পরিবারের সাথে তাঁদের পরিবারের ঘনিষ্ঠতা ছিল। ওস্তাদ বাহাদুর হোসেন খান ছিলেন তাঁর সমবয়সী এবং বন্ধু। ওস্তাদ খাদেম হোসেন খান তাঁর ওস্তাদ। আয়েত আলী খাঁর কাছ থেকেও তিনি পরোক্ষ শিক্ষা পেয়েছেন। সাঈদ আহমদ বাংলাদেশের ২১ জন সঙ্গীতজ্ঞের জীবন ও কর্মের পরিচিতি তুলে ধরে 'বাংলাদেশের সুরস্রষ্টারা' নামের একটি গ্রন্থ রচনা করেছেন।\nসাঈদ আহমদ ১৯৫১ সালে পাশ্চাত্যের ধাঁচে একটি সঙ্গীতের দল গড়ে তোলেন। তাঁর সে দলের নাম ছিল 'সাঈদ আহমদ অ্যান্ড পার্টি'। বাংলাদেশের সঙ্গীতাঙ্গনে প্রথম তিনি ইলেক্ট্রিক গিটার নিয়ে আসেন। ১৯৫১ থেকে ১৯৫৩ সাল পর্যন্ত রেডিও পাকিস্তানে সেতার ও অর্কেস্ট্রা বাদন পরিবেশন করেন । রেডিওর সেসব অনুষ্ঠানের জন্য স্ক্রিপ্ট করতেন কবি শামসুর রাহমান এবং সুর করতেন তিনি। তাঁদের পরিবেশনা 'সোনার কাঠি-রুপার কাঠি' , 'সৃষ্টি' এবং 'এরা নির্ভীক যাত্রী' সে সময় জনপ্রিয় হয়েছিল। 'এরা নির্ভীক যাত্রী'-তে ভাষা আন্দোলনের ব্যাপারে সুস্পষ্ট বক্তব্য থাকায় কর্তৃপক্ষ আপত্তি তোলে। পরে ওই স্ক্রিপ্টে মরুভূমির প্রেক্ষাপট জুড়ে দেওয়া হয়, আর সবই ঠিক থাকে। এতে করে শ্রোতারা যা বোঝার ঠিকই বুঝেছিল।\nলন্ডন স্কুল অব ইকনোমিক্সে পড়ার সময় সাঈদ আহমদের শিক্ষক ছিলেন অধ্যাপক মেনিং। সে সময়ে পড়ার পাশাপাশি লন্ডনের মর্লি কলেজ অব মিউজিক-এ সঙ্গীত শেখার অনুমতি চাইলেন। মেনিংয়ের ছেলে ছিলেন সাঈদ আহমদের বন্ধু।\nবন্ধুর বাবা হওয়া সত্ত্বেও মেনিং তাঁর এই ছাত্রকে গানের কলেজে ঢোকার অনুমতি দিতে চাইলেন না। কিন্তু ছাত্র বড় একরোখা। গানের কলেজে তিনি যাবেনই। প্রয়োজনে ছেড়ে দেবেন কলেজ অব ইকনোমিক্স। বাধ্য হয়ে অনুমতি দিলেন মেনিং। সপ্তাহে তিন দিন মর্লি কলেজে মিউজিক শিখতেন সাঈদ আহমদ।\nরেডিও পাকিস্তানে অর্কেস্ট্রা ও সেতার বাদন ছাড়াও বিবিসিতে সঙ্গীতের অনুষ্ঠানে অংশ নিয়েছেন তিনি। ১৯৫৪ থেকে ১৯৫৬ পর্যন্ত তিনি ছিলেন বিবিসির সাথে। লন্ডনের বিভিন্ন থিয়েটার ও কনসার্ট হলে সঙ্গীত পরিবেশন করেন তিনি। ১৯৫৫ সালে প্যারিসের 'মুজি গিমেট'-এ আমন্ত্রিত হয়ে সঙ্গীত পরিবেশন করেন সাঈদ আহমদ। ফ্রান্স টেলিভিশনে সে অনুষ্ঠান প্রচারিত হয়। ১৯৫৫ থেকে ১৯৫৬ সালের মধ্যে ভারতীয় নৃত্যদলের সাথে সঙ্গীত ব্যক্তিত্ব হিসেবে সাঈদ আহমদ পশ্চিম জার্মানি, স্পেন ও ইতালি সফর করেন।\nঢাকা বিশ্ববিদ্যালয়ের ছাত্র থাকার সময় মোকসুদ আলীর 'ইউরেকা' নাটকে প্রথম অভিনয় করেন। পরে তিনি শেক্সপিয়রের নাটক 'মার্চেন্ট অব ভেনিস'সহ অভিনয় করেন 'অবাক জলপান', 'শেষরক্ষা' ইত্যাদি নাটকে। উচ্চ শিক্ষার প্রয়োজনে ইউরোপে থাকার সময় নাটক দেখা ও অভিনয় দুটোই করেছেন তিনি। এর পরে লন্ডনে থাকার সময় অভিনয় করেন 'আ কিং ইজ বর্ন' নাটকে। শ্বেতাঙ্গদের ভিড়ে এই নাটকে তিনিই একমাত্র অসবর্ণ অভিনেতা।\nসাঈদ আহমদের লেখা দ্বিতীয় নাটক 'মাইলপোস্ট' । 'মাইলপোস্ট' লেখা শুরু করেন পাকিস্তানের লাহোরে থাকার সময়। 'মাইলপোস্ট' নাটকটিও প্রথমে ইংরেজিতে লেখেন। এটির প্রথম বাংলা অনুবাদ করেন নাট্যব্যক্তিত্ব আতাউর রহমান। ১৯৬৫ সালের মে মাসে বাংলা একাডেমী আয়োজিত নাট্য মৌসুমে 'সাতরং নাট্যগোষ্ঠী' বাংলা একাডেমী মিলনায়তনে এটি প্রথম মঞ্চস্থ করে। তাঁর লেখা তৃতীয় নাটক 'তৃষ্ণায়'। ১৯৬৪ থেকে ১৯৬৬ পর্যন্ত সময়ের মধ্যে এ নাটকটি রচনা করেন তিনি। প্রথমত এ নাটকটি বাংলায় লেখা হয় এবং পাশাপাশি নাট্যকার নিজে এটির ইংরেজি অনুবাদ করেন। ১৯৬৯ সালে বাংলা একাডেমী 'তৃষ্ণায়' নাটকটি গ্রন্থাকারে প্রকাশ করে। বাংলাদেশের জনপ্রিয় লোককাহিনী শিয়াল ও কুমীর ছানার গল্পকে উপজীব্য করে এ নাটকটি রচিত। অস্তিত্বের সংগ্রামে সুচতুর শেয়ালের কাছে মার খাওয়া কুমীরের গল্প এ নাটকে বিনির্মিত হয়ে আরও ব্যাপকতর মাত্রা পায় এবং সামগ্রিক জীবনবোধ নিয়ে আমাদের সামনে উপস্থাপিত হয়। বাংলাদেশে লোককাহিনী নিয়ে শিশুতোষ নাটকের বাইরে কোনও নাটক তিনিই প্রথম রচনা করেন। 'ব্যতিক্রম' নাট্যগোষ্ঠী নাটকটি বাংলাদেশে প্রথম মঞ্চস্থ করে।\n১৯৬৭ সালে 'তৃষ্ণায়' এর পাঞ্জাবি অনুবাদ 'জঙ্গল গা রাখা' মঞ্চস্থ হয় লাহোরে। সরকারি চাকরিসূত্রে সাঈদ আহমদ তখন লাহোরে। লাহোর, করাচি, রাওয়ালপিন্ডি ও পেশোয়ারে এর আগেও তাঁর নাটক মঞ্চস্থ হয়েছে। নাটকটি দেখার জন্য প্রতিদিন দর্শকদের উপচে পড়া ভিড় ছিল। এক সপ্তাহ চলার পর লাহোরের কমিশনার সাঈদ আহমদকে ডেকে পাঠালেন। কমিশনারের সাথে তাঁর বেশ বন্ধুত্ব ছিল, কিন্তু ওইদিন তিনি বন্ধুত্ব দেখালেন না। কী করলেন? তা সাঈদ আহমদের কাছ থেকেই শোনা যাক: 'কমিশনার গম্ভীর হয়ে বললেন, নাটকে আপনি ইয়াহিয়া খানকে কটাক্ষ করেছেন। এর সাজা আপনাকে নিতে হবে। আমি বললাম, আমি তো জেনে করিনি। তাছাড়া এ তো জানোয়ারকা কাহানি হ্যায় জানোয়ার বলতা হ্যায়। একটা নাটকের আর কী এমন দাম। কিন্তু এসব কথায় তিনি দমবার পাত্র নন। বহুত লোক দেখছে, অ্যান্টি প্রপাগান্ডা হয়ে যাচ্ছে। এ নাটক মঞ্চায়নের আগে আপনি অনুমতি নেননি। কেন অনুমতি না নিয়ে মঞ্চায়ন করলেন? বললাম, অনুমোদনের ব্যাপারটি আমার জানা ছিল না। সেবার এসব বলে টলে পার পেয়েছিলাম এবং চাকরিটাও রক্ষা হয়েছিল। কিন্তু নাটকটির শো বন্ধ করে দেওয়া হয়েছিল ঠিকই।'\nসাঈদ আহমদের চতুর্থ নাটক 'প্রতিদিন একদিন' । মুক্তিযুদ্ধের পটভূমিকায় এ নাটক রচনা করেন তিনি। ১৯৭৫ সালে এ নাটক রচিত হয়। মুক্তিযুদ্ধ পরবর্তী সময়ে মুক্তিযোদ্ধাদের জীবনে নেমে আসা চরম অবক্ষয়ের চিত্র তুলে ধরেন তিনি এ নাটকে। তাঁর লেখা পঞ্চম নাটক 'শেষ নবাব' । ১৯৭৮ থেকে ১৯৮৮ সাল পর্যন্ত দীর্ঘ দশ বছর এ নাটক রচনায় নিয়োজিত ছিলেন তিনি।\nসাঈদ আহমদ বাংলাদেশের চিত্রকলা নিয়ে লেখালেখির ক্ষেত্রে পথপ্রদর্শকের ভূমিকা রেখেছেন। চিত্রকলার সমালোচনা শুরুই করেন তিনি। করাচিতে থাকাকালে তিনি চিত্রকলা নিয়ে লেখালেখির শুরু করেন । লন্ডনে থাকার সময় আর্টের ওপর একটা কোর্স করেন তিনি। চিত্রশিল্পী জয়নুল আবেদিন, হামিদুর রাহমান, মুর্তজা বশীর, সাকের আলী, সাদেকাইন প্রমুখদের সংস্পর্শ ও আড্ডা তাঁকে আর্ট নিয়ে লেখার শক্তি দেয়। তখন পাকিস্তানের 'ডন' ও 'মর্নিং নিউজ' পত্রিকায় চিত্রসমালোচনা লিখতেন তিনি।\n১৯৬৪ সালে লাহোরে এক এক্সিবিশনের আয়োজন করে গ্রে ফাউন্ডেশন। আর্টের ওপর বক্তব্য রাখার জন্য সেখানে তাঁকে ডাকেন মিসেস গ্রে। তিনি বললেন শিল্পের জন্য শিল্পের পক্ষে আর তারই বন্ধু সফদার মীর বললেন মানুষের জন্য শিল্পের পক্ষে। দুজনের মধ্যে এ নিয়ে তুমুল বিতর্ক চলল। পাকিস্তান টাইমস পত্রিকার ক্রিটিক ছিলেন সফদার মীর। বিতর্ক চলল দীর্ঘ ছয়মাস ধরে। বিভিন্ন পত্রিকায় পক্ষে বিপক্ষে লিখে চললেন তাঁরা। শেষ পর্যন্ত জিত হল শিল্পের জন্য শিল্পের।\nসাঈদ আহমদ পাকিস্তানের ১৫ বছরের এবং পরে বাংলাদেশের ১৪ বছরের চিত্রকলার সুলোক সন্ধান নিয়ে সংকলন ও সংগ্রহ সম্পাদনা করেছেন। বাংলাদেশের চিত্রকলার উপর লেখা নিয়ে সাঈদ আহমদের বেশকিছু গ্রন্থ ও মনোগ্রাফ প্রকাশিত হয়েছে। চিত্রশিল্পী হামিদুর রাহমানকে নিয়ে একটি পূর্ণাঙ্গ গ্রন্থ (বাংলা ও ইংরেজিতে) রচনা করেছেন তিনি। চিত্রকলার বিষয়ে পাণ্ডিত্যপূর্ণ বিশ্লেষণ ও বিবরণে সমৃদ্ধ এসব সমালোচনা কর্মে তিনি তাঁর শক্তিমত্তার প্রকাশ দেখিয়েছেন। রচনাগুলো প্রকাশিত হয় দেশ-বিদেশের বিভিন্ন পত্রিকায়।\nদৃশ্যনির্ভর মাধ্যমের জন্য করা সাঈদ আহমদের অন্যতম কর্ম বিশ্বনাটক। বাংলাদেশ টেলিভিশনের জন্য ১৯৮২ সাল থেকে টানা দশ বছর ধরে দর্শকনন্দিত এ অনুষ্ঠান করেছেন তিনি। বিশেষ একটি দেশের নাটকের ঐতিহাসিক প্রেক্ষাপট আলোচনার মাধ্যমে অনুষ্ঠানের সূত্রপাত করতেন তিনি। তারপর দর্শকদের একটি ভূমিকা দিয়ে ওই দেশের উল্লেখযোগ্য একটি নাটক দেখাতেন। অনুষ্ঠানটি ছিল ৫০ মিনিটের। বছরে ১২ টি করে বিশ্বের মোট ৭১ টি নাটক এ অনুষ্ঠানের মাধ্যমে তিনি উপস্থাপন করেন। এ অনুষ্ঠান ছাড়াও বিশ্বের বিভিন্ন দেশের টেলিভিশন অনুষ্ঠানে উল্লেখযোগ্য অংশগ্রহণ আছে সাঈদ আহমদের।\nসাঈদ আহমদের স্ত্রী পারভীন আহমদ। বাংলাদেশের নারীদের সম্ভাবনা, স্বাস্থ্য ও পুষ্টি, গ্রামীণ নারী শিক্ষা, নারী ও গ্রামীণ অর্থনীতি এবং হস্তশিল্প বিষয়ে পারভীন আহমদের বেশকিছু উল্লেখযোগ্য গবেষণা রয়েছে। পারভীন আহমদের লেখা সবই ইংরেজিতে। বাংলাদেশের নকশি কাঁথা নিয়ে তাঁর একটি উন্নতমানের গবেষণা প্রকাশিত হয়েছে।\nকখনও ভারতীয় সঙ্গীত ও সংস্কৃতির প্রতিনিধি হয়ে, কখনও নাট্যকার হিসেবে, কখনও আন্তর্জাতিক সাংস্কৃতিক উৎসবের জুরি হিসেবে, কখনও টিভি অনুষ্ঠান নির্মাতা হিসেবে, কখনও বিশ্বের প্রখ্যাত কোনও একাডেমি বা বিশ্ববিদ্যালয়ের আমন্ত্রিত শিক্ষক হিসেবে সাঈদ আহমদকে যেতে হয়েছে বিশ্বের বিভিন্ন দেশে। ঢাকা বিশ্ববিদ্যালয়ের ইংরেজি ও নাট্যকলা বিভাগে অধ্যাপনা করেছেন ১৯৯০ থেকে ১৯৯৬ সাল পর্যন্ত। শিল্পকলা বিষয়ে পড়িয়েছেন বাংলাদেশ শিল্পকলা একাডেমিতে।\nশিল্প-সংস্কৃতির পথে জীবনব্যাপী যাত্রা সাঈদ আহমদের। অবদানের স্বীকৃতি হিসেবে দেশ ও বিদেশের বহু পুরস্কার, পদক, সম্মাননা পেয়েছেন তিনি। বাংলা নাটকে বিশেষ অবদানের জন্য ১৯৭৪ সালে পেয়েছেন 'বাংলা একাডেমী পুরস্কার'। নাট্যকার সাঈদ আহমদের সম্মানে ১৯৭৬ সালে ওয়াশিংটন ডিসির প্রখ্যাত নাট্যশালা এরিনা স্টেজের দর্শকাশনের একটি সারিতে নামাঙ্কন করা হয়। ১৯৭৮ সালে পেয়েছেন সুফী মোতাহার হোসেন পুরস্কার। ১৯৮৩ সালে জার্মানির বার্লিন টিভি ড্রামা উৎসবে তাঁকে প্রিক্স ফিউচুরা পদক প্রদান করা হয়। যুক্তরাষ্ট্রের শিকাগো থেকে মার্কুইজ হুজ হু পাবলিকেশন বোর্ড কর্তৃক প্রকাশিত 'হুজ হু ইন দ্য ওয়ার্ল্ড' (সপ্তম সংস্করণ ১৯৮৪,১৯৮৫) গ্রন্থে নাট্যকার হিসেবে তাঁর পরিচিতি তুলে ধরা হয়েছে। ফরাসি সরকার ১৯৯৩ সালে তাঁকে সর্বোচ্চ বেসামরিক পুরস্কার লিজন দ্য অনার সম্মানে ভূষিত করে। দেশের অন্যতম নাট্যচর্চা সংগঠন নাগরিক নাট্য সম্প্রদায় ১৯৯৬ সালে দক্ষিণ এশিয়া পদক প্রদান করে। ১৯৯৭ সালে তিনি মুনীর চৌধুরী পদক লাভ করেন। ১৯৯৮ সালে মর্কিন যুক্তরাষ্ট্রের রকফেলার ফাউন্ডেশন সাঈদ আহমদকে রেসিডেন্ট প্লেরাইট নিয়োগ করে। ২০০৮ সালে ঢাকা আর্টস সার্কেল তাঁকে সম্মাননা প্রদান করে। ২০১০ সালে তাঁকে নাট্যকলায় (মরনোত্তর) একুশে পদক দেওয়া হয়।\nসাঈদ আহমদ ২০১০ সালের ২১ জানুয়ারী ঢাকার একটি বেসরকারি হাসপাতালে বার্ধক্যজনিত কারণে মৃত্যুবরণ করেন। মৃত্যুকালে তাঁর বয়স হয়েছিল ৭৯ বছর।\nজন্ম: সাঈদ আহমদের জন্ম ১৯৩১ সালের ১ জানুয়ারি পুরনো ঢাকার ইসলামপুরের এক সম্ভ্রান্ত পরিবারে।\nবাবা-মা: তাঁর বাবা মীর্জা এফ মোহাম্মদ ও মা জামিলা খাতুন।\nপড়াশুনা: তিনি ঢাকার ঐতিহ্যবাহী কলেজিয়েট স্কুল থেকে ১৯৪৬ সালে ম্যাট্রিক পাস করেন। রাজনৈতিক পরিস্থিতির কারণে অন্য অনেকের মতো তাঁর শিক্ষাজীবনের ধারাবাহিকতায় এক বছরের জন্য ছেদ পড়ে। ফলে ১৯৪৯ সালে ইন্টারমিডিয়েট পাস করেন এবং ভর্তি হন ঢাকা বিশ্ববিদ্যালয়ে। ১৯৫৪ সালে ঢাকা বিশ্ববিদ্যালয় থেকে আন্তর্জাতিক সম্পর্ক বিষয়ে স্নাতকোত্তর ডিগ্রি লাভ করে ব্রিটেনে চলে যান। ১৯৫৬ সালে লন্ডন স্কুল অব ইকনোমিক্স থেকে পোস্ট গ্র্যাজুয়েট ডিগ্রি লাভ করেন তিনি।\nকর্মজীবন: শিক্ষাজীবন শেষ করার পরপরই ১৯৫৬ সালে সরকারি চাকরিতে যোগ দিয়ে তৎকালীন পশ্চিম পাকিস্তানে চলে যান তিনি। স্বাধীনতার পর থেকে ১৯৮৭ সাল পর্যন্ত বাংলাদেশ সরকারের সচিব হিসেবে নিষ্ঠার সাথে নিজের উপর অর্পিত দায়িত্ব পালন করে গেছেন। দীর্ঘ চাকুরি জীবনের প্রথমদিকে পাকিস্তান ও পরবর্তীতে বাংলাদেশ সরকারের বিভিন্ন গুরুত্বপূর্ণ পদে অধিষ্ঠিত ছিলেন।\nপারিবারিক জীবন : সাঈদ আহমদের স্ত্রী পারভীন আহমদ। বাংলাদেশের নারীদের সম্ভবনা, স্বাস্থ্য ও পুষ্টি, গ্রামীণ নারী শিক্ষা, নারী ও গ্রামীণ অর্থনীতি এবং হস্তশিল্প বিষয়ে পারভীন আহমদের বেশকিছু উল্লেখযোগ্য গবেষণা রয়েছে। পারভীন আহমদের লেখাজোখা সবই ইংরেজিতে। বাংলাদেশের নকশি কাঁথা নিয়ে তাঁর একটি উন্নতমানের গবেষণা প্রকাশিত হয়েছে।\nমৃত্যু: সাঈদ আহমদ ২০১০ সালের ২১ জানুয়ারী ঢাকার একটি বেসরকারি হাসপাতালে বার্ধক্যজনিত কারণে মৃত্যুবরণ করেন। মৃত্যুকালে তাঁর বয়স হয়েছিল ৭৯ বছর।\n১.সাঈদ আহমদ এবং পারভীন আহমদের সাথে সরাসরি কথাবার্তা; সেপ্টেম্বর-অক্টোবর ২০০৬\n২.আলাপনে নাট্যকার সাঈদ আহমদ- সাক্ষাৎকার: শফি আহমদ ও হাসান শাহরিয়ার: নাট্যপত্রিকা থিয়েটারওয়ালা- ২০০৫\n৩.নাট্যকার সাঈদ আহমদ: একটি মূল্যায়ন- মুস্তাফিজুর রহমান সৈয়দ: শিল্পকলা একাডেমি পত্রিকা\n৪.বাংলাদেশের নাটকে রাজনীতি ও সমাজ সচেতনতা - সৈয়দা খালেদা জাহান: বাংলা একাডেমি\n৫.কালের ধুলোয় লেখা- শামসুর রাহমান\n৬.বাংলাদেশের সুরস্রষ্টারা- সাঈদ আহমদ- সাহিত্য প্রকাশ\n৭. শেষ নবাব - সাঈদ আহমদের নাটকের শামসুর রাহমান লিখিত ভূমিকা, পূর্বলেখ - শিল্পকলা একাডেমি


বিনিয়োগকারীদের দীর্ঘ দিনের প্রত্যাশা পূরণ হচ্ছে না - Share Barta 24\nBy Auther Admin on\t এপ্রিল ১৪, ২০১৬ বিনিয়োগকারীর কথা\nমহসিন সুজন, শেয়ারবার্তা ২৪ ডটকম, বরিশাল ব্যুরো: পুঁজিবাজারে টালমাতাল পরিস্থিতিতে দেয়ালে পিঠ ঠেকে গেছে বরিশালের বিনিয়োগকারীদের। তারা বর্তমান বাজার পরিস্থিতিতে চরম অস্থিরতায় ভুগছে। তাছাড়া দিন দিন মূল পুঁজি হারিয়ে সিকিউরিটিজ হাউজের কাছে দেনা গ্রস্থ হয়ে যাচ্ছে বিনিয়োগকারীরা। এছাড়া দীর্ঘদিন ধরে হারানো পুঁজি ফিরে পাওয়ার আশায় থাকলেও তাদের সেই প্রত্যাশা কিছুতেই পূরণ হচ্ছে না। ফলে ক্ষোভ আর হতাশা ছড়িয়ে পড়েছে এখানকার বিনিয়োগকারীদের মাঝে।\nবিনিয়োগকারীরা বলেন, আমরা আরো কত ধৈর্য্য ধারন করবো। দীর্ঘদিনের অস্থিতিশীলতায় দেয়ালে পিঠ ঠেকে গেছে আমাদের। দীর্ঘদিন ধরে স্থিতিশীল বাজারের অপেক্ষায় থাকার পরও বাজারের কোনো উন্নতি না হওয়ায় এখন আমরা দিশেহারাই বলা যায়। পুঁজির বেশিরভাগ হারিয়ে নি:স্ব থেকে নি:স্ব হয়ে গেছে আমরা।\nবিনিয়োগকারীরা অভিযোগ করে বলেছেন, তাদের নিয়ে রীতিমতো খেলায় মেতে উঠেছে কারসাজি চক্র। বিভিন্নভাবে তারা বাজারকে অস্থিতিশীল করে ফায়দা লুটছে আর বাজারকে ধ্বংসের দিকে ঠেলে দিচ্ছে। কিন্তু বাজার সংশ্লিষ্টরা নীরব দর্শকের ভূমিকা পালন করছে। যার সুযোগ প্রতিনিয়তই কারসাজি চক্র লাখ লাখ টাকা হাতিয়ে নিচ্ছে বাজার থেকে।\nবাজার প্রসঙ্গে বিনিয়োগকারী জাকির হোসেন বলেন, পুঁজিবাজার এখন মরণ বাজারে পরিণত হয়েছে। কারসাজি চক্রের কাছে রীতিমতো জিম্মি হয়ে পড়েছে পুঁজিবাজার। তাদের বিরুদ্ধে কখনও কোনো ব্যবস্থা নিতে দেখা যায়নি। ফলে তারা কারসাজিতে উৎসাহিত হচ্ছে এবং বাজারকে ধবংসের দিকে ঠেলে দিচ্ছে। কারসাজিচক্রের বিরুদ্ধে কার্যকর পদক্ষেপ গ্রহন না করলে বাজার রক্ষা সম্ভব হবে না বলে মনে করেন তিনি।\nবিনিয়োগকারী সুলতান মিয়া ক্ষোভ প্রকাশ করে বলেন, আমাদের নিয়ে রীতিমতো খেলা শুরু হয়েছে। জানিনা এই খেলার শেষ কোথায়। আমরা বিনিয়োগকারীরা মরে গেলে কি বাজার স্থিতিশীলের জন্য পদক্ষেপ নেয়া হবে? নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশন (এসইসি) ইচ্ছে করলে বাজার স্থিতিশীলতায় কার্যকরী পদক্ষেপ নিতে পারে কিন্তু তারা তা না করে উচ্চ প্রিমিয়ামযুক্ত প্রাথমিক গণপ্রস্তাব (আইপিও) অনুমোদনে ব্যস্ত। তিনি আরো বলেন, বাজারের স্বার্থে দ্রুত পদক্ষেপ নেয়া জরুরি। বিএসইসি বাজারের স্বার্থে দ্রুত কার্যকরি পদক্ষেপ গ্রহণ করলে বাজার রক্ষা করা সম্ভব হবে বলে মনে করেন।\nঅভিজ্ঞ বিনিয়োগকারীদের মতে, পুঁজিবাজার স্বাভাবিক গতি হারিয়ে ফেলছে। ফলে বিনিয়োগকারীরা নতুন করে বিনিয়োগ করতে ভরসা পাচ্ছেন না। যার ফলে লেনদেন কমছে। এছাড়া বাজার আজ ভাল কাল খারাপ, এতে বিনিয়োগকারীদের মাঝে আরো আস্থার ফাটল ধরছে।\nবাজার বিশ্লেষকদের মতে, পুঁজিবাজার নিয়ে বিনিয়োগকারীদের এখন আস্থার ফাটল ধরছে। ফলে বিনিয়োগকারীরা নতুন করে বিনিয়োগ করছেন না। এছাড়া মাচের্ন্ট ব্যাংকগুলো বাজার ভাল থাকা অবস্থায় কোটি কোটি টাকা ব্যবসা করলেও এখন নিরব ভুমিকা পালন করছে। এ বিষয়টি সরকারের নীতি নির্ধারকদের দেখা উচিত।\nTags: দীর্ঘ দিনপ্রত্যাশাবিনিয়োগকারী\nPrevious Articleডিএসইতে বাজার মুলধন কমেছে ২৯৬ কোটি টাকার\nNext Article কোনোভাবেই সূচকের উত্থান দীর্ঘ হচ্ছে না!\nমঙ্গলবার ( সকাল ৮:১৭ )


Russia Ukraine War: কেন ইউক্রেনের বিরুদ্ধে যুদ্ধের ন্যায্যতা দিতে দ্বিতীয় বিশ্বযুদ্ধের প্রসঙ্গ তুলছেন পুতিন? – News18 Bangla\nRussia Ukraine War: কেন ইউক্রেনের বিরুদ্ধে যুদ্ধের যুক্তি দিতে দ্বিতীয় বিশ্বযুদ্ধের প্রসঙ্গ তুলছেন পুতিন?\nRussia Ukraine War: হলোকাস্ট, দ্বিতীয় বিশ্বযুদ্ধ এবং নাৎজিবাদ, ইউক্রেনে সামরিক অভিযানের কারণ হিসেবে এই বিষয়গুলিই বারবার তুলে ধরছেন পুতিন।\n#নয়াদিল্লি: শুক্রবার রাশিয়ার প্রেসিডেন্ট ভ্লাদিমির পুতিন (Vladimir Putin) ইউক্রেনের নেতৃত্বকে 'নিও-নাৎজি' (Neo-Nazis) হিসাবে তুলে ধরেছিলেন। যদিও ইউক্রেনের প্রেসিডেন্ট ভলোদিমির জেলেনস্কি (Volodymyr Zelenskyy) একজন ইহুদি (Jew), যিনি হলোকাস্টে (Holocaust) আত্মীয়স্বজনকে হারিয়েছেন। হলোকাস্ট, দ্বিতীয় বিশ্বযুদ্ধ এবং নাৎজিবাদ, ইউক্রেনে সামরিক অভিযানের কারণ হিসেবে এই বিষয়গুলিই বারবার তুলে ধরছেন পুতিন। কিন্তু ইতিহাসবিদরা রাশিয়ান নেতার এই দাবিকে বিভ্রান্তিকর এবং একটি কার্পণ্য হিসাবে ব্য়াখ্যা করেছেন। হলোকাস্ট হল দ্বিতীয় বিশ্বযুদ্ধের সময় ইহুদি ধর্মাবলম্বীদের উপর চালানো গণহত্যা। অ্যাডলফ হিটলারের (Adolf Hitler) নেতৃত্বে জার্মান নাৎজি সামরিক বাহিনী ইউরোপের তদানীন্তন ইহুদি জনগোষ্ঠীর ৬ লাখ মানুষকে হত্যা করে। সেই স্মৃতিকে দূরে সরিয়ে রেখেই ইউক্রেন ইস্যুতে মধ্যস্থতা করতে এগিয়েছিল ইজরায়েল (Israel)। কারণ এখানে ইজরায়েলের নিজস্ব নিরাপত্তার বিষয়টিও রয়েছে।\nরাশিয়া সংজ্ঞায়িত যুদ্ধ: দ্বিতীয় বিশ্বযুদ্ধে সোভিয়েত ইউনিয়নের (Soviet Union) আনুমানিক ২৭ মিলিয়ন মানুষের মৃত্যু হয়েছিল। এটি রাশিয়ার জাতীয় পরিচয়ের একটি অপরিহার্য অঙ্গ। আজকের রাশিয়ার কর্তারা ইউএসএসআর (USSR) এর ভূমিকা সম্পর্কে যে কোনও প্রশ্নে গর্ব বোধ করেন। যদিও কয়েকজন ঐতিহাসিক বলছেন যে দ্বিতীয় বিশ্বযুদ্ধের কয়েকটি ঐতিহাসিক সত্যগুলি পুনর্বিবেচনার জন্য রাশিয়ার একটি প্রচেষ্টা দেখা যাচ্ছে। তাঁরা বলেছেন যে নাৎজিদের পরাজিত করার জন্য সোভিয়েতের ভূমিকা আরও বেশি করে দেখানোর জন্য চেষ্টা চালাচ্ছে রাশিয়া। সোভিয়েতের ভূমিকাটিকে মহিমান্বিত করার চেষ্টা করছে।\nতাই ইউক্রেন সামরিক অভিযানের সঙ্গে রাশিয়া নাৎজিবাদকে মিলিয়ে দেওয়ার চেষ্টা করেছে, বিশেষ করে ২০১৪ সালের পর থেকে, যখন ইউক্রেনের রাশিয়াপন্থীদের ক্ষমতা চলে যায়।\n১৯৪১ সালে সোভিয়েত ইউনিয়নে থাকার সময়ে নাৎজি জার্মানি (Nazi Germany) ইউক্রেন দখল করে নেয়। সেই সময় কিছু ইউক্রেনীয় জাতীয়তাবাদীরা নাৎজি দখলদারদের স্বাগত জানিয়েছিলেন। এখানে সোভিয়েতের বিরোধিতা কারণ ছিল। ২০১৪ সাল থেকে ইউক্রেনের রাজনীতিবিদদের একটা অংশ সোভিয়েত শাসনের সময়কার জাতীয়তাবাদী যোদ্ধাদের গৌরবান্বিত করার চেষ্টা করেছে। ইউক্রেনে বসবাসকারী ইহুদি ও পোলিশদের উপরে অত্যাচারের বিষয়টির পরিবর্তে তারা সোভিয়েত শাসনের বিরোধিতার দিকে মনোনিবেশ করেছে।\nকিন্তু ইউক্রেনের বর্তমান সরকারকে নাৎজি স্টেট বলে দাগিয়ে দেওয়া রাশিয়ার রাজনীতির বাস্তবতা প্রতিফলিত করে না। কারণ ইহুদি জেলেনস্কি প্রেসিডেন্ট নির্বাচনে বিপুল জয় পেয়েছিলেন। দেশের গণতন্ত্রকে শক্তিশালী করার জন্য অনেক ইউক্রেনীয়দের লক্ষ্য হল দুর্নীতি হ্রাস এবং পশ্চিমের কাছাকাছি যাওয়া।\nজেরুজালেমের হিব্রু বিশ্ববিদ্যালয়ের (Jerusalem’s Hebrew University) ইতিহাস অধ্যাপক জনাথন দেকেল চেন বলেন, "নাৎজিবাদের কোনও কিছুর বৈশিষ্ট্যই ইউক্রেনে নেই। আঞ্চলিক উচ্চাকাঙ্ক্ষা, রাষ্ট্র-স্পনসর সন্ত্রাসবাদ, কুসংস্কার, একনায়কতন্ত্র, কোনও কিছুই নে। সুতরাং এই দাবির পুরোটাই কেবল গল্প।" তাছাড়া ইউক্রেনীয় প্রেসিডেন্ট জেলেন্সস্কি নিজেই ইহুদি। তিনি বলেছেন যে তাঁর দাদুর তিনজন ভাই যুদ্ধে প্রাণ হারান। তাঁর দাদু প্রাণে বেঁচে যান। তবুও জেলেনস্কিকে নাৎজিদের সঙ্গে তুলনা করা হয়।\nআরও পড়ুন : জানুয়ারিতে যে কিশোর কিশোরীরা ওমিক্রন আক্রান্ত হয়, তারা এখন কোভিড টিকা নিতে পারবে? জানুন চিকিৎসকের মত\nহলোকাস্ট বিকৃতি: রাজনৈতিক উদ্দেশ্যগুলির জন্য ইতিহাস প্রসারিত করার জন্য পুতিনের প্রচেষ্টা অন্যান্য দেশেও দেখা যায়। যা সর্বাধিক দেখা যাচ্ছে পোলান্ডে, যেখানে কর্তৃপক্ষ মূলধারার বৃত্তি নিয়ে জাতীয়তাবাদী বর্ণনামূলক ভাবে অগ্রসর হচ্ছে, ২০১৮ সালে আইনের মাধ্যমে হলোকাস্ট বক্তৃতা নিয়ন্ত্রণ করে। আইন কার্যকর হওয়ার পর এনিয়ে ক্ষোভের সঞ্চার হয় দেশ জুড়ে। আইনটি ইজরায়েলকে রাগান্বিত করেছিল, যেখানে অনেকেই মনে করেছিলেন যে দ্বিতীয় বিশ্বযুদ্ধের সময় ইহুদিদের হত্যার ইতিহাস মুছে দেওয়ার চেষ্টা ছিল। ইয়াদ ভাশেমও (Yad Vashem) আইনের বিরুদ্ধে ছিল।\nতেল আভিভ এবং ইয়াদ ভাশেম ইউনিভার্সিটির ইতিহাসবিদ হাভি ড্রেইফুস বলেছেন, বিশ্ব এখন হলোকাস্ট অস্বীকার এবং হলোকাস্ট বিকৃতি উভয় নিয়েই উদ্বিগ্ন, যেখানে দেশ বা প্রতিষ্ঠানগুলি তাদের নিজস্ব ইতিহাসের ব্যাখ্যা নিয়ে আসে। তিনি বলেন, "যিনি হলোকাস্ট যুগের সঙ্গে মোকাবিলা করছেন তাঁকে অবশ্যই প্রথমে এবং সর্বাগ্রে সেই সময় ঘটে যাওয়া জটিল বাস্তবতার প্রতি প্রতিশ্রুতিবদ্ধ হতে হবে; আজকের যুদ্ধের জন্য নয়।"\nইজরায়েলের স্বার্থ: হলোকাস্ট ইজরায়েলের জাতীয় পরিচয় কেন্দ্রবিন্দুতে রয়েছে। হলোকাস্ট স্মরণ দিবসে ইজরায়েলে সবকিছু দুই মিনিটের জন্য থেমে যায়। স্কুলের পড়ুয়া, সেনা ও অন্যরা ইয়াদ ভাশেমের জাদুঘরে ওইদিন যায়। হলোকাস্টের স্মৃতি নিয়ে বেঁচে থাকা মানুষরা তাঁদের কথা শোনান।\nহলোকাস্ট স্মরণকে কেন্দ্র করে পোল্যান্ড-সহ কয়েকটি দেশের সঙ্গে মত পার্থক্য রয়েছে। কিন্তু কিছু পর্যবেক্ষকদের মতে, ইজরায়েল তার বর্তমান নিরাপত্তা স্বার্থের জন্য পুতিন এবং তাঁর গল্পকে চ্যালেঞ্জ করতে আরও বেশি অনিচ্ছুক। সিরিয়ায় (Syria) নির্দিষ্ট লক্ষ্যে হামলা চালাতে রাশিয়ার সঙ্গে সমন্বয়ের উপর নির্ভর করে ইজরায়েল।\nআরও পড়ুন : এই খাবারগুলি রোজ খেলেই চুলের যত্ন নিয়ে আর কোনও চিন্তা নেই\n২০২০ সালে রাশিয়ার প্রেসিডেন্ট ভ্লাদিমির পুতিনের একটি ভাষণের পর ও আউশভিৎস কনসেন্ট্রেশন ক্যাম্প সংক্রান্ত একটি ভিডিও প্রেজেন্টেশনের পর ইজরায়েল সরকারের জোর সমালোচনা শুরু করেন ঐতিহাসিকরা। তথ্য় বিকৃত করার অভিযোগ তোলা হয়।\nইউক্রেনে সামরিক অভিযান চালানোর জন্য রাশিয়ার সরাসরি নিন্দা করেনি ইজরায়েল। ভাষ্যকার রাবিভ ড্রুকার ডেইলি হ্যারিটজে লিখেছেন যে ইজরায়েল তার প্রতিক্রিয়া নিয়ে ইতিহাসের ভুল পথে চালিত। কারণ প্রাথমিকভাবে তারা ইউক্রেনকে সমর্থন করার চেষ্টা করেছিল। ইজরায়েলি বিদেশমন্ত্রী ইয়ায়ার ল্যাপিড (Yair Lapid) বারবার রাশিয়ার আগ্রাসনের নিন্দা জানিয়েছেন। কিন্তু প্রধানমন্ত্রী নাফতালি বেনেট (Naftali Bennett) প্রকাশ্যে রাশিয়ার নিন্দা জানানোর প্রয়াসে বাধা দিয়েছেন। সেই নিরপেক্ষ অবস্থানের মাধ্যমে তিনি কিভ এবং মস্কোর মধ্যে একটি অসম্ভাব্য মধ্যস্থতাকারী হিসাবে আবির্ভূত হয়েছেন। ইজরায়েলের জাতীয় নিরাপত্তা পরিষদের একজন প্রাক্তন কর্তা ভের মাইকেল্লিন-শাপির বলেন, "আঞ্চলিক নিরাপত্তা সংক্রান্ত উদ্বেগগুলি ইজরায়েলের কাছে অগ্রাধিকার পেয়েছে। তিনি বলেন, রাশিয়া আমাদের সবচেয়ে খারাপ শত্রুদের অস্ত্র সরবরাহ করতে পারে এবং তাই ইজরায়েল খুব সতর্কতার সঙ্গে এগিয়ে চলছে।"\nকেন রাশিয়া ও ইউক্রেনের মধ্যে মধ্যস্থতা করতে চাইছিল ইজরায়েল?\nরাশিয়া-ইউক্রেনের যুদ্ধ (Russia-Ukraine War) থামাতে উদ্যোগী হয়েছিলেন ইজরায়েলের প্রধানমন্ত্রী নাফতালি বেনেট। কয়েকদিন আগে তিনি মস্কোতে (Moscow) গিয়ে রাশিয়ার প্রেসিডেন্ট ভ্লাদিমির পুতিনের (Vladimir Putin) সঙ্গে দীর্ঘ তিনঘণ্টা ধরে কথা বলেন। তারপর ইউক্রেনের প্রেসিডেন্ট ভলোদিমির জেলেনস্কির (Volodymyr Zelenskyy) সঙ্গেও তাঁর ফোনে কথা হয়। মস্কোয় পুতিনের সঙ্গে বৈঠকের পর বার্লিনে (Berlin) আসেন বেনেট। জার্মানির চ্যান্সেলার ওলাফ শোলজের (Olaf Scholz) সঙ্গে তিনি দেড়ঘণ্টা ধরে আলোচনা করেন।\nকিন্তু, যুদ্ধের মাঝে আন্তর্জাতিক মধ্যস্থতায় ঢোকা ইজরায়েলের (Israel) জন্য মাইনফিল্ড (Minefield) হতে পারে। রাশিয়া ও ইউক্রেন দুই দেশের সঙ্গেই সুসম্পর্ক আছে ইজরায়েলের। তাছাড়া রাশিয়া সিরিয়া (Syria) যুদ্ধের সঙ্গেও জড়িত। সিরিয়া আবার ইজরায়েলের প্রতিবেশী দেশ। তাই সিরিয়ায় নিরাপত্তা উদ্বেগের ইস্যুটি ক্রেমলিনের সঙ্গে ইজরায়েলের সম্পর্কের উপর নির্ভর করে। এছাড়াও ইজরায়েল প্রেসিডেন্ট ভ্লাদিমির পুতিনকে রাগানোর সামর্থ্য রাখেন না। দুই পক্ষকে যুদ্ধ থামাতে রাজি করাতে পারলে বেনেট একজন আন্তর্জাতিক রাষ্ট্রনায়ক হিসাবে উঠে আসবেন। প্যালেস্তাইন (Palestine) ইস্যুতেও ইজরায়েলের অবস্থানকে স্পষ্ট করে তুলবেন।\nআরও পড়ুন : এই খাবারগুলি ডায়েটে রাখলে সুস্থতা আপনার চিরসঙ্গী\nরাশিয়ার উপরে পশ্চিমা দেশগুলির নিষেধাজ্ঞা চাপানো শুরু হতেই বেনেট পুতিন এবং জেলেনস্কি, উভয়ের সঙ্গেই যোগাযোগ বজায় রেখেছিলেন। জেলেনস্কিই যুদ্ধ থামাতে রাশিয়ার সঙ্গে মধ্যস্থতা শুরু করতে বলেছিলেন বেনেটকে। যুদ্ধ শুরু হওয়ার পর তিনিই একমাত্র পশ্চিমা নেতা যিনি রাশিয়ান প্রেসিডেন্টের সঙ্গে দেখা করেছিলেন। বিশ্ব রাজনীতিতে অপরীক্ষিত বেনেট রাশিয়া-ইউক্রেন ইস্যুতে নাক গলিয়ে ইজরায়েলকে এক কঠিন পরিস্থিতিতে ফেলে দিয়েছেন। যুদ্ধরত দুই পক্ষকে আলোচনার টেবিলে টেনে আনা তার জন্য অগ্নিপরীক্ষা হয়ে উঠতে পারে। এক কথায় তিনি বাজি ধরেছেন, জিতে গেলে বেনেট তাঁর রাজনৈতিক ভাগ্যকে আরও প্রাণবন্ত করতে পারেন।\nকূটনৈতিক সম্পর্ক: রাশিয়া এবং ইউক্রেন উভয়ের সঙ্গেই ভাল সম্পর্ক রয়েছে এমন কয়েকটি দেশের মধ্যে ইজরায়েল অন্যতম। ইউক্রেনে ১০০ টন মানবিক সহায়তা (Humanitarian Aid) প্রদান করেছে এবং ঘোষণা করেছে যে তারা সেখানে একটি ফিল্ড হাসপাতাল (Field Hospital) স্থাপন করবে। ইউক্রেনও প্রায় ২ লাখ ইহুদির আবাসস্থল, যাদের মধ্যে বহু মানুষ ইতিমধ্যেই ইজরায়েলে পালিয়ে গেছে, আরও অনেকই পালিয়ে যাবেন বলে আশা করা হচ্ছে। ইতিমধ্যেই বেনেট তাঁর মন্ত্রীদের বলেছেন যে রাশিয়ার আক্রমণ থেকে প্রাণ হাতে করে পালিয়ে আসা ইউক্রেনীয় ইহুদি উদ্বাস্তুদের জন্য ইজরায়েলকে অবশ্যই তার দরজা ও হৃদয় উন্মুক্ত করতে হবে। কারণ, যুদ্ধ এখনই শেষ হচ্ছে না।\nরাশিয়ার সঙ্গে ইজরায়েলের সম্পর্ক কৌশলগতভাবে গুরুত্বপূর্ণ। সিরিয়ায় কারণে ইজরায়েল রাশিয়ার উপর নির্ভর করে। সিরিয়ায় রাশিয়ার সামরিক উপস্থিতি রয়েছে এবং যেখানে ইজরায়েলি জেটগুলি প্রায়শই লক্ষ্যবস্তুতে আঘাত করেছে। ভিয়েনায় ইরানের (Iran) পারমাণবিক কর্মসূচি (Nuclear Program) নিয়ে আলোচনায় অন্য দেশগুলির মধ্যে রাশিয়াও রয়েছে। এই চুক্তি দ্রুতই স্বাক্ষর হবে বলে মনে করা হয়েছে। ইজরায়েল এই চুক্তির বিরোধিতা করে বলেছে যে এটি ইরানের পারমাণবিক কার্যক্রমকে পর্যাপ্তভাবে রোধ করবে না। অতীতে তাদের এই বিরোধিতার বিষয়ে রাশিয়ার সঙ্গে প্রায়শই আলোচনা করেছে তেল আভিভ।\nFirst published: March 23, 2022, 16:01 IST


সাপ্তাহিক লগ্নফল: ১০রা জুন থেকে ১৬ই জুন - WNL News সাপ্তাহিক লগ্নফল: ১০রা জুন থেকে ১৬ই জুন - WNL News\nভাগ্যের ব্যাঙ্কে কী রয়েছে এই সপ্তাহে আপনার জন্যে? কী পাবেন আর কীই বা হারাতে চলেছেন। পড়াশোনায় আসবে কী সাফল্য বা আসবে কী\nচাকরির অফার লেটার? জানতে চোখ রাখুন বিখ্যাত জ্যোতিষী অরূপ ভট্টাচার্য’র এই সপ্তাহের লগ্নফলে।\nমেষ লগ্ন– কর্মের চাপবৃদ্ধি। ও উন্নতি। ধনাগম হলেও খরচা বাড়বে। বন্ধুদের সাথে প্রমোদ ভ্রমণ বা আনন্দ করতে পারেন। নতুন কিছু শুরু করার ব্যাপারে চিন্তাভাবনা করতে পারেন। প্রেমে পুরাতন ছেড়ে নতুন রোমান্স অনুভব করবেন। দাম্পত্য সুখ। হঠাৎ মাথা গরম হতে পারে। কর্মস্থলে মতোবিরোধ ও শত্রুউপদ্রব হইতে সাবধান। সন্তান সুখ। ভ্রমণ যোগ। হঠাৎ কিছু শক্ত সিদ্ধান্ত নেবেন। গ্রে ও ছাই রঙ শুভ। নীল অতি শুভ রঙ। শনিবার শুভ কর্মাদি করুন।\nবৃষ লগ্ন– আবেগ ও বাস্তবের দোলাচলে চলবে। অর্থসঞ্চয়ের ব্যাপারে ও রোজগার বৃদ্ধির ব্যাপারে উদ্যোগী হবেন। কর্মসংক্রান্ত শুভযোগ রয়েছে কাজে লাগান। প্রেম ভালোবাসায় নতুন যোগাযোগে লাভবান হবেন। দাম্পত্য বিরোধের মাঝেই রোমান্স খুঁজে পাবেন। সুস্বাদু খাদ্যদ্রব্যাদি গ্রহণে আনন্দ পেতে পারেন। পরিচিত বন্ধু/বান্ধবীকে সহজে বিশ্বাস না করলেই ভালো। গৃহগত কিছু সমস্যা উদ্বেগে রাখবে। উপার্জন বৃদ্ধি হবে। শেয়ারে লোকসান হতে পারে। স্বর্ণালঙ্কার ব্যাবহারে শুভ ফল পাবেন। হলুদ রঙ শুভ। বৃহস্পতিবার শুভ কর্মাদি করুন।\nমিথুন লগ্ন– প্রচেষ্টা বাড়ালেই সাফল্য আসবে। ধনাগম হবে। হঠাৎ খরচা হতে পারে। অর্থনৈতিক প্রাপ্তির ব্যাপারে দুশ্চিন্তা থাকবে। বন্ধু/বান্ধবী ও পরিচিত সূত্রে লাভবান হবেন। গুপ্তপ্রেম আনন্দ দেবে। রোমান্টিক মানসিকতা বাড়বে। দাম্পত্য সুখ বাড়বে। জীবনসঙ্গীর উষ্ণতা আনন্দ দেবে। পেশাগত শুভফল পাবেন, উন্নতি পাবেন। গৃহের জন্য নতুন কোন দ্রব্যাদি ক্রয় করতে পারেন। কোন সুন্দর মনোহর দ্রব্য লাভ হতে পারে। পরোপকার করে আনন্দ পাবেন। লাল রঙ অতি শুভ। মঙ্গলবার শুভ কর্মাদি করুন।\nকর্কট লগ্ন– স্বাধীন কর্মে আগ্রহ বাড়বে। কর্মন্নোতি ও অর্থন্নোতি পাবেন। মান সম্মান ও খ্যাতি বৃদ্ধি হবে। অতি নিকট বা পরিচিত বন্ধু/বান্ধবী বা ব্যক্তি শত্রুতা বা বিরোধ করবে। প্রেমে শুভাশুভ মিশ্রফল লাভ। প্রেম বিবাহের ব্যাপারে বা ঐসংক্রান্ত কথাবার্তায় শুভফল পাবেন। দাম্পত্য মতবিরোধ সত্বেও প্রেম থাকবে। গৃহশত্রুরা উপদ্রব করতে পারে। পরিচিত কোন মানুষের সহায়তা পাবেন। গোলাপী এবং সাদা অতি শুভ রঙ। সন্তানের স্বাস্থ্য নিয়ে উদ্বিগ্ন হতে পারেন। শুক্র ও রবিবার গুরুত্বপূর্ণ কর্মাদি করুন।\nসিংহ লগ্ন– কর্মন্নোতি ও অর্থন্নোতি পাবেন। সাফল্য আসবে। কিছু বিনিয়োগ হতে পারে। রাস্তাঘাটে সাবধানে চলাফেরা করুন। গাড়িসংক্রান্ত কোন সমস্যা হতে পারে। ভ্রাতা/ভগিনীর ব্যাবহারে কষ্ট পেতে পারেন বা বিরোধ হবে। দাম্পত্য রোমান্স হাসি ফোটাবে। পেশাগত উন্নতির ব্যপারে আগ্রহী হবেন। কোথাও ভ্রমণ করে আনন্দ করবেন। সন্তান সুখ পাবেন। শেয়ার থেকে লাভ হবে। বুঝেশুনে ভেবে বিনিয়োগ করবেন না হলে ক্ষতির সম্ভাবনা। সবুজ রঙ শুভ। বুধবার গুরুত্বপূর্ণ কর্মাদি করুন।\nকন্যা লগ্ন– ধনাগম হবে। পেশাগত শুভফল ও উন্নতি পাবেন। কোথাও বেড়াতে যাওয়ার ব্যাপারে ভাবতে পারেন। পরিবারের মানুষের সহায়তা পাবেন। বন্ধু/বান্ধবী সূত্রে লাভবান হবেন। ভ্রাতা/ভগিনির সাথে সম্পর্কে উন্নতি বা তাদের থেকে লাভ করতে বা সহযোগিতা পেতে পারেন। সুন্দর দ্রব্যাদি বা ধনসম্পত্তি প্রাপ্তি করবেন। প্রচেষ্টায় সাফল্য পাবেন। দাম্পত্য সুখ আনন্দে রাখবে। প্রেমে সুযোগ আসবে তবে জটিলতাও থাকবে। সাদা ও সবুজ রঙ অতি শুভ। বুধ ও শুক্রবার সভ কাজ করুন।\nতুলা লগ্ন– সততা। পরোপকারী মনোবৃত্তি। সৌখিনতা বৃদ্ধি। সুন্দর দ্রব্যাদি ক্রয়। হঠকারী খরচ। বন্ধু/বান্ধবী হানি। হঠাৎ মাথা গরম। কিছু নতুন বিনিয়োগের ভাবনা। প্রেমজ দুশ্চিন্তা ও চিত্তচাঞ্চল্য। দাম্পত্য সুখ। সম্পত্তিবৃদ্ধির পরিকল্পনা। গৃহসংস্কার বা গৃহসজ্জা। মাতা/মাতৃস্থানীয়ার স্বাস্থ্য নিয়ে চিন্তা। পেশাগত কিছু উদ্বেগ অন্তে সাফল্য ও উন্নতি। ধনলাভ। সাদা রঙ অতি শুভ। শুক্রবার শুভ কাজ করুন।\nবৃশ্চিক লগ্ন– স্বাস্থ্য নিয়ে কিছু উদ্বেগের সম্ভাবনা। পেশাগত দুশ্চিন্তাভোগ। প্রাপ্তিযোগে বিলম্ব বা বাঁধা। নিজ উদ্যোগ বৃদ্ধি। অনুজ ভ্রাতা/ভগিনির জন্য কষ্ট বা দুশ্চিন্তা। আকস্মিক ব্যয়বৃদ্ধি হতে পারে। পরিবারের সদস্য হতে বিরোধ বা মনঃকষ্ট। নতুন কর্মের ভাবনাচিন্তা। দাম্পত্য সুখ। প্রেমে কষ্ট ও চিন্তাবৃদ্ধি। গুপ্ত শত্রুতা। সন্তানের স্বাস্থ্য নিয়ে বা সন্তানের অন্য কোন বিষয় উদ্বেগে রাখবে। কোন নতুন ব্যবসা শুরু করার ব্যাপারে ভাবতে পারেন। কোন ব্যাধি চিন্তা দিতে পারে। গোলাপী রঙ শুভ। রবিবার শুভ কর্মাদি করুন।\nধনু লগ্ন– মানসিক দুশ্চিন্তা ও হতাশাবৃদ্ধি। কর্মের উন্নতির প্রচেষ্টা। কর্মসংক্রান্ত দুশ্চিন্তা ভাবাবে। আয় ও ব্যয় উভয়ই চলবে। সন্তানের ব্যাপারে সুখ ও শুভফল আশা করতে পারেন। শেয়ারে সঠিক বিনিয়োগ করলে লাভের সম্ভাবনা। প্রেমে সফল হবেন। রোমান্স বাড়বে, সুযোগও বাড়বে। দাম্পত্য মতপার্থক্য থাকলেও প্রেমও থাকবে। শত্রুবিজয় হবে। সম্মান ও সাফল্যপ্রাপ্তিতে বিলম্ব ও বাঁধা রয়েছে।পরিচিত কারোর সাহায্য পেতে পারেন। সম্পদ ও সম্পত্তিবৃদ্ধির ব্যাপারে ভাববেন। সোনালী অতি শুভ রঙ। বৃহস্পতিবার শুভ কর্মাদি করুন।\nমকর লগ্ন– কর্মসংক্রান্ত শুভফলের সম্ভাবনা। ধনব্যায় হবে। রিপ্রেজেন্টেশন মূলক ও কমিশন সংক্রান্ত কর্মে সাফল্য। জেদ ও ক্রোধ বাড়বে। হঠাৎ মাথা গরম হতে পারে। গুপ্তশত্রুরা ভাবাতে পারে। প্রেমে সুফল পাবেন। প্রেম বিবাহের কথার ক্ষেত্রে সময়টি অনুকূল। দাম্পত্য সম্পর্কে মিশ্রফল পাবেন। জীবনসঙ্গীর রঙিন মেজাজ আনন্দ দেবে। জীবনের কিছু শক্ত সিদ্ধান্ত নিতে পারেন। শনিবার কোন শুভ কর্ম করবেন না এবং নীল রঙ খুবই অশুভ। লাল ও সোনালী অতি শুভ রঙ। মঙ্গলবার শুভ কর্মাদি করুন।\nকুম্ভ লগ্ন– ধনবৃদ্ধির প্রচেষ্টা বাড়বে। নিজের চেষ্টায় উন্নতি পাবেন। কর্মসংক্রান্ত কিছু পরিবর্তন আসবে। দুশ্চিন্তাও থাকবে, তবে ধৈর্য ধরে এগিয়ে যান সাফল্য পাবেন। ধনাগমের যোগ রয়েছে। নতুন কিছু শুরু করার বিষয়ে ভাবতে পারেন। প্রেমে ভালবাসার ক্ষেত্রে শত্রুতা, বিরোধ, অভিমান ও ভালোবাসা হাত ধরাধরি করে চলবে। দাম্পত্য বিরোধ সত্ত্বেও মিলন ও আনন্দ। শত্রুবিজয় হবে। নতুন বিনিয়োগে ভবিষ্যতে লাভ করবেন। পরিচিত কিছু মানুষ শত্রুতা করতে পারে। মাতা বা কোন মহিলার সাথে বিবাদ হতে পারে। ডিপ সাদা অতি শুভ রঙ। শুক্রবার গুরুত্বপূর্ণ কর্মাদি করুন।\nমীন লগ্ন– শারীরিক অশুভ ফল ভোগ হতে পারে। বিপত্তিযোগ। ধনলাভ। পেশাগত উদ্বেগ সত্ত্বেও সাফল্য ও বিজয়। শত্রুবিজয় ও সৌভাগ্যবৃদ্ধি। বন্ধু/বান্ধবীর সংখ্যা বৃদ্ধি। প্রেমের বাসনা বৃদ্ধি ও প্রলোভন। দাম্পত্য কিছু উদ্বেগ শেষে সুখভোগ। রোমান্টিক মনোবৃত্তির বিকাশ। খেলাধুলায় ও উচ্চশিক্ষায় ও গবেষণায় সাফল্য। গুপ্তপ্রেমের সুযোগ ও সুখভোগ সম্ভাবনা। লাল ও কমলা অতি শুভ রঙ। মঙ্গলবার শুভ কর্মাদি করুন।


ওয়েব হোস্টিং কিনলেই ৮০ পর্যন্ত ছাড়! বিকাশ, রকেট, পেপাল সহ যে কোন ধরনের কার্ড দিয়ে পেমেন্ট করার সুবিধা দ্রুত লুফে নিন! এই সুযোগ সীমিত সময়ের জন্য! শুধু মাত্র HostsebaCom হোস্টিং এ | Techtunes | টেকটিউনস\nওয়েব হোস্টিং কিনলেই ৮০ পর্যন্ত ছাড়! বিকাশ, রকেট, পেপাল সহ যে কোন ধরনের কার্ড দিয়ে পেমেন্ট করার সুবিধা দ্রুত লুফে নিন! এই সুযোগ সীমিত সময়ের জন্য! শুধু মাত্র HostsebaCom হোস্টিং এ\n982 দেখা0টিউমেন্টস জোসস\nHostSeba থেকে এক বছরের জন্য যে কোন ওয়েব হোস্টিং কিনলেই সর্বোচ্চ ৮০% পর্যন্ত ছাড় সাথে পাবেন আজীবন ফ্রি এসএসএল সার্টিফিকেট! দ্রুত লুফে নিন! এই সুযোগ সীমিত সময়ের জন্য! শুধু মাত্র Hostseba.Com হোস্টিং এ।\n৭৫% ছাড়ঃ- চিপ শেয়ার্ড হোস্টিং: https://goo.gl/tCCy25\nকুপন কোডঃ JYEG40BQYE\n৮০% ছাড়ঃ- প্রিমিয়াম শেয়ার্ড হোস্টিং: https://goo.gl/mQ6rqF\nকুপন কোডঃ BU161JYUT1\n৭০% ছাড়ঃ-চিপ রিসেলার হোস্টিং: https://goo.gl/ezbTXz\nকুপন কোডঃ 309SHFLDAS\nকিছু হোস্টিংয়ের রেগুলার দাম সমুহ:\n◾ ১ জিবি চিপ শেয়ার্ড হোস্টিং ১০০০ টাকা প্রতি বছর।\n◾ ১ প্রিমিয়াম শেয়ার্ড হোস্টিং ১৫০০ টাকা প্রতি বছর।\n◾ ১০ চিপ রিসেলার হোস্টিং ৬০০০ টাকা প্রতি বছর।\n@ শুধু মাত্র নতুন অর্ডারের ক্ষেত্রে এই অফার প্রযোজ্য হবে। অর্থাৎ, যাদের আগের অ্যাকাউন্ট রয়েছে তারা এই অফার উপভগ করতে পারবেন না।\n@ যে কোন ধরনের প্যাকেজ আপগ্রেড রিনিউ এর ক্ষেত্রে এই অফার প্রযোজ্য হবে না।\n@ এই অফার শুধু মাত্র হোস্টিং এ প্রযোজ্য এবং শুধুমাত্র প্রথম বছরের জন্য।\n@ এই অফারের সাথে কোন ফ্রী ডোমেইন নেই\n✔ প্রতিদিন এবং মাসিক ব্যাকআপ সুবিধা\nবিকাশ ০১৭৬২৩৯৬৩৮৭ (পারসনাল), ০১৭৬৮৪৬৯৭৮৭ (মার্চেন্ট),\n০১৭৬২৩৯৬৩৮৭০ রকেট। মাস্টারকার্ড (Inside Online payment page) পেপাল (Inside Online payment page)\nআমি হোস্ট সেবা ডট কম। CEO, HostSeba, Chuadanga। বিশ্বের সর্ববৃহৎ বিজ্ঞান ও প্রযুক্তির সৌশল নেটওয়ার্ক - টেকটিউনস এ আমি3বছর 8 মাস যাবৎ যুক্ত আছি। টেকটিউনস আমি এ পর্যন্ত 14 টি টিউন ও3টি টিউমেন্ট করেছি। টেকটিউনসে আমার6ফলোয়ার আছে এবং আমি টেকটিউনসে 1 টিউনারকে ফলো করি।\nকনো হোস্টিং লাগবেনা আপনি ছাইলে মাত্র 1040 টাকায় একটি Blogger Template কিনে নিউজ সাইট তৈরী...\n22 September, 2020 at 11:34 am